text:
Kumele sivuke sizithathe - De Sa
2013-02-26 10:01
Johannesburg - I-Orlando Pirates ihlelele ethembeni lokhi uma ingase ishaye iMoroka Swallows kusihlwa abantu bangathi ukukhohlwa 'yilowa' 4-1.
AmaBhakabhaka adonsa kanzima ekutheni adlule ehlazweni lokushaywa yiMaluti FET College emdlalweni weNedbank Cup.
I-Orlando Pirates ihlelele ethembeni lokhi uma ingase ishaye iMoroka Swallows kusihlwa abantu bangathi ukukhohlwa 'yilowa' 4-1.
Yisikhathi esinzima eqenjini lePirates lesi, njengoba ingagcinanga nje ngokukhishwa kulo mqhudelwano, kodwa iphinde yahlawuliswa u-R100 000 ngokungaziphathi kahle kwabalandeli ngesikhathi bedlala neSuperSport United kowe-MTN8 ngonyaka odlule.
Ngesikhathi iphupho labo lokuphinda bathathe izinkomishi ezintathu ngesizini eyodwa lishabalele ngempelasonto, leli qembu linethuba lokuthatha amaphuzu amathathu ngokuthi bashaye iZinyoni - nokuyinto ezokwenza ukuthi bahlale endaweni yokuqala kwilogi.
“Kuzomele sibuyise izinduku," kusho uRoger de Sa etshela iKickOff.com.
“Lo mdlalo ubalulekile. Kuzomele sithole amaphuzu agcwele ngoba lokho kuzosiza sikwazi ukunqoba iligi.
“Kodwa futhi asikhohliwe yimidlalo yeCAF Champions League. Sizimisele ngokwenza kahle nakhona," kusho uDe Sa.
Khonamanjalo, ukunqoba lo mdlalo kubalulekile naseqenjini iSwallows, nabo abafuna ukuthola umphumela umuhle ngemuva kokukhishwa kuNedbank Cup ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Ihamba phambili iRichmond ngokubulala
2013-01-24 14:08
Johannesburg - UMasipala waseRichmond KwaZulu-Natal yiwo ohamba phambili ngezinga lokubulawa kwabantu kuleli lonke, njengoba limi ku-192 ebantwini abangu-100 000, kusho iSA Institute of Race Relations ngoLwesine.
Inhlolovo iye-SAIRR itshengise ukuthi liphindwe kasithupha izinga lokubulala likazwelonke eRichmond, njengoba iveza ukuthi kubulawe abantu abangu-31 kwabangu-100 000 kuzwelonke ngo-2011/2012.
Abanye omasipala ababili nabo babe nezibalo ezishaqisayo, okubalwa iSundays River Valley, e-Eastern Cape, ngezigameko ezingu-178, neVictor Khanye eMpumalanga, ngabantu abangu-177.
I-SAIRR ibicwaninga izigameko zokubulawa kwabantu kubona bonke omasipala ngonyaka ka-2011/2012.
Umcwaningi wakwa-SAIRR uKerwin Lebone uthe labo masipala abathathu bagqame ngenxa yokuntuleka kwemigudu yokufinyelela eziteshini samaphoyisa nasezinkantolo, ngenxa yobukhulu bezindawo lezo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Umona uyayibulala i-ANC - Mantashe
2013-01-09 13:02
Johannesburg - Umona nenkohlakalo yizinto ezilimaza iqembu elibusayo i-African National Congresss, kusho uNobhala weqembu uGwede Mantashe, ngoLwesithathu.
Kumele i-ANC iqinisekise ukuthi iyaqeda nya ngenkohlakalo nomona, kusho uMantashe ekhuluma eseRichmond, KwaZulu-Natal, kusho umbiko weThe Times.
"Umona uyayiqeda nya i-ANC. Amanye amalungu asephunduke inkukhu nempaka ngenxa yakho ukuba nomona.”
UMantashe uthe ubuholi beqembu obusanda kuqokwa, buzophasisa ukuthi kuphenywe ngokungahambisi kahle ekuthiwa kwenziwa ngamalunga, okufana nokwephula umthetho uma kuqokwa amakhansela.
Uthe uma kutholakala ukuthi kukhona ubushompeshompe obenzekile, umbiko uyokwedluliselwa emaphoyiseni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UZuma uphendule ibhungu lakuFacebookComment on this story
MDU NCALANE
Ebika eseMzimkhulu
UMENGAMELI waseNingizimu Afrika uthi sigcwalisekile isisho sesintu esithi ubudoda abakhulelwa ngesikhathi yena, iKhabhinethi yakhe, uhulumeni wesifundazwe nomasipala, bezohlola inqubekela phambili yentuthuko eMzimkhulu, izolo ngemuva kokubhalelwa ku-Facebook yibhungu elineminyaka engu-21.
UMnuz Jacob Zuma, uthi phezu kokuba bebezokuza eMzimkhulu kodwa ukukhala kukaBongokuhle Miya, yikhona okwamsusela phezulu ngale ndawo esanda kufakwa ngaphansi kweKwaZulu-Natal, kade iseMpumalanga Kapa.
“Ngangizitshela ukuthi kubhale insizwa esikhulile ngesikhathi ngifunda lo myalezo oyisikhalo ngokwentuleka kwentuthuko eMzimkhulu. Namuhla ngethukile uma sengihlangana nale nsizwa enhle esencane kangaka kodwa eyaba nesibindi sokubhalela umengameli ibike ngezinkinga ezikhungethe umphakathi waseMzimkhulu. Ukube akakhalanga kangaka uMiya ngabe asisheshanga kangaka,” kusho uZuma.
UMiya osukunyiswe nguZuma wambeka phambili ushaye ngesiNgisi esishelelayo ukuthi wayebona ukuwa kwedolobha lakubo wabona ithuba lokuthi akubhalelwe uZuma walisebenzisa.
“Ngangingazi ukuthi yinto engase ingifakele amehlo abantu kangaka. Mina ngangibhala njengesakhamuzi esikhathazekile ngokubona kunemfuyo edolobheni, kunamaxhaphozi amanzi uma lina, kuqhume amapayipi endle, ngase ngizwakalisa ilaka lomphakathi wakule ndawo,” kusho uMiya.
Uthe kumhlaba umxhwele ukubona sekunenqubekela phambili engaka futhi sekunconywa neqhaza lakhe ngayo.
“Angiyibonanga kwankulumo leyo kamengameli lapho abalula khona igama lami ePhalamende ngo-2010 kodwa ngayibona ngelinye ilanga sekwadlula. Nalapho ngazitshela ukuthi kwakuwukumemezela nje ngeke kwenzeke lutho kodwa ngiyancoma uma sekunjena,” kusho uMiya.
Undunankulu waKwaZulu-Natal, uDkt Zweli Mkhize, uthe kusukela kwafakwa uMzimkhulu ngaphansi kweKZN, lesi sifundazwe sesifake imali eyela ku-R8 billion ekuyithuthukiseni.
“Imali eningi ingene kwezemfundo njengoba lesi sifunda bekuyisona esinezikole zodaka kakhulu. Enye sakhe ngayo imigwaqo, enye yangena ekulungiseni izikhungo zokwelapha. Enye ilungisa idolobha ukuze libukeke kahle,” kusho uMkhize.
Kusukela ekuseni izolo uZuma noNgqongqoshe bakazwelonke, abesifundazwe, uMkhize, neziMeya kusukela kweyesifunda iSisonke nabo bonke omasipala abangaphansi kwaso, baqale bayohlola isikhungo sokugcina nokuhlanza amanzi ngaphambi kokuhlola idolobha enkabeni yalo.
Bavule isikole esakhiwe kabusha, bavakashela inhlangano yentsha engabalimi, ngaphambi kokuyolalela izinselelo zewadi newadi eMzimkhulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kukhwabanisa abaxakeke ngempela - Undunankulu
2012-11-15 16:28
Johannesburg - Ukukhwabanisa yicala imvamisa elenziwa ngabantu abaxakeke kakhulu kwezomnotho nakwezinye izimo zempilo, kusho uNdunankulu wase-Eastern Cape, uNoxolo Kiviet.
"Imvamisa akubi ngabantu abasuke bevele beyizigebengu," esho enkulumweni yakhe ayethule emhlanganweni obizwa nge-International Fraud Awareness, obanjelwe e-East London.
"Basuke sebephelelwe ngamaqhinga bengazi ukuthi kumele benzeni, abantu kuyenzeka bazithole besesimweni ezinzima bengasakwazi nokukhokhela izikweletu, banakekele imindeni, kokunye bahluleke nokuzinakekela bona uqobo..."
Emsebenzini kuyenzeka babhekane nengcindezi yokuqashana ngokwazana, ukukhetha amabala nakho kuyabenza abantu bagcine sebekhwabanisa.
"Into embi ngalolu hlobo lobugebengu wukuthi sebebaningi abantu ababenzayo, abantu abasha babona abaholi benza lobu bugebengu bese nabo beyayengeka," kusho uKiviet.
"Ukukhwabanisa akwenzeki ezulwini, kwenzeka nje emini abantu bebhekile, benziwa ngabafowethu, ngobaba, omama,abangani nabantu esibaziyo."
Undunakulu uthe isifundazwe i-Eastern Cape sinomthetho ovimbela abasebenzi bakahulumeni ekutheni benze amabhizinisi nohulumeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UMasipala waseKZN kwelokukhwabanisa
2012-03-20 10:02
Johannesburg - Umsebenzi, 43, wakuMasipala waseNdumeni KwaZulu-Natal nobese ewusebenzele iminyaka engu-15, wathola imali yempesheni yeminyaka engu-45 asebenza, kusho umbiko ngoLwesibili.
INatal Joint Municipal Pension Fund yakhokhela uBart
Maltman u-R2.7 million emuva kokuthi esulile emsebenzini.
Waphinde futhi waqashwa kulo masipala.
Amajaji amahlanu ayesingethe isinqumo sokudluliswa kwecala athe uMaltman nalo masipala bahlukumeza imithetho yesikhwama sempesheni.
Yonke into ikhomba ukuthi uMaltman nalo masipala bakha itulo lokuphula imigomo yesikhwama sempesheni, kusho la majaji.
Amajaji u-Ian Farlam, Belinda van Heerden, Azhar Cachalia,
Lorimer Leach noMalcolm Wallis bakhipha isinqumo sokuthi lo masipala ubuyisele imali engu-R2.5 million kulesi sikhwama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubhikishe izakhamuzi eThekwini
2012-12-07 12:02
Durban - Amakhulu ezakhamuzi zaseThekwini eClaire Estate naseReservoir Hills, kulindeleke ukuba zingenele umbhikisho, emgwaqeni uPalmiet Road, ngoLwesihlanu ekuseni.
Inhlangano yabahlali basemjondolo, ithi bazobamba imashi enokuthula ngenhloso yokuzwakalisa ukukhathazeka kwabo ngokungalethwa kwezidingo, kubika iNewswatch.
Okhulumela Abahlali Basemjondolo uSbu Zikode uthi abahlali bazolibhekisa ehhovisi likaThemba Mtshali, noyikhansela lakuwadi 23, okuyilapho abazomnika khona incwadi yezikhalazo.
Uthi abahlali badiniwe ngokungalethwa kwezidingo endaweni, izidingo ezifana namanzi nokuthuthwa kwendle.
Amaphoyisa asiqaphile isimo.
Ababhikishi ku-Palmiet Road bashise amathayi bajikijela amatshe emgwaqeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Asisuki endaweni yethu: abaseMsingaComment on this story
CELANI SIKHAKHANE.
IMINDENI ekhahlanyezwe yizikhukhula esigodini sasemaRomeni, eMsinga, ithi ayizimisele ngokusuka kule ndawo okuthiwa iyingozi ngoba kuze kube yimanje ayikacaciselwa ukuthi izoshonaphi uma ishiya imizi ithutha eduze komfula owuhlupho.
Imindeni idilikelwe yimizi eminye ebisezingeni eliphezulu, kwacekeleka phansi impahla kwalimala nezimoto ngenxa yezikhukhula ezihlasele ngoMsombuluko ebusuku.
Imizi ethinteke kakhulu kube ngeyakhe phezu komfula iSibumba obungenisa ngamandla uthelela uThukela.
Kulesi sigameko kumuke amalungu omndeni wakwaDlamini amathathu, kwaba uthisha waseKukhanyakokusa, impahla nezinkukhu.
UNksz Sindi Zulu (35), obekhuluma egameni lomndeni wakwaDlamini, uthe inkinga wukuthi akekho kubaholi oseke waqhamuka nohlelo olucacile lokuthi bazothutha bashonephi futhi bazokhosela kuphi uma beshiya imizi yabo.
“Asinankinga nokusuka lapha kodwa okusikhathazayo wukuthi sizothutha sishonephi ngoba ukuqala umuzi omusha kuyabiza akusiyona into ovele uyicabange manje uyenze. Lolu daba lokuthi kumele sithuthe luqale ngonyaka odlule ngemuva kokumuka kwabantu abahlanu bomndeni wakwaMyaka nabo kuze kube manje abakaze bakhelwe umuzi sebeze bayocupha komakhelwane ngoba akukaze kufezwe abathenjiswa khona. Nathi asikaze sinikwe into eqondile ngokuthi sizokwakha kuphi, kukhona yini esosekwa ngakho,” kusho uNksz Zulu.
KwaDlamini kusinde intombazane eneminyaka eyisithupha, uFezeka, naye owasizwa yilungu lomndeni elamthola esegaxele endlini yangasese. Unina, uNksz Dudu Chonco (26), wemuke nezingane ezimbili okungu-Amanda Madlala (12) obefunda uGrade 8 eSakhiseni High noSyanda Myaka (21) obezoqala ukufunda eMajuba FET College ngoJuni. Kulo mndeni basathole isidumbu sikaNksz Chonco kanti u-Amanda noSiyanda bebengakatholakali.
Phakathi kwemizi ethintekile ngowakwaSithole okumuke indlu nezimpahla zonke ebeziphakathi, kwaMchunu kudilike indlu enamagumbi ayisithupha kwamuka impahla yayongena oThukela.
KwaNgubane kungene amanzi kwafa yonke impahla enye yemuka kodwa abantu basinda. kwaDlamini kusele indlu ewurawondi kuphela ngemuva kokudilika kwenkulu ebinamagumbi ayisishiyagalombili ongeke usasho nokuthi ibikhona ngenxa yokuthi sekusele isisekelo sayo ngoba nezindonga nempahla ebiphakathi kuphelele emfuleni iSibumba kwangenela oThukela.
Isimo besimuncu esikoleni sabaphila nokukhubazeka, ukuKhanyakokusa, lapho obekufundisa khona uMnuz Nehemiah Mhlongo odabuka eZimbabwe. umphathi waso, uNkk Nonhlanhla Dlamini, umsunguli wesikole uvele waquleka ebikelwa ngokufa kukaMhlongo wayolala esibhedlela.
U-LT Jack Haskins, wophiko lwabatshuzi, uthe izingane azikatholakali kodwa uNksz Chonco noMhlongo batholakele.
izolo abazange bathungathe ngoba bethi amanzi awakavumi aseyingozi.
Ubesho kanjena nje izinsizwa zendawo beziphume inqina zigudla uThukela zizithungathela zona laba abangakatholakali.
Iqhubeka ekhasini 4
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMashatile uhalalisele abeLayla Fourie
2013-02-20 16:25
Johannesburg - UNgqongqoshe wezobuCiko namaSiko uPaul Mashatile, usehalalisele abadidiyeli befilimu iLayla Fourie, ethole indondo kumaBerlinale International Film Festival, eBerlin.
"INingizimu Afrika inezindaba eziningi ekumele zixoxelwe umhlaba wonke, siyabagqugquzela nabanye abaku lo mkhakha ukuthi baqhubeke babhale ngalezi zindaba,” kusho isitatimende sikaMashatile.
Ifilimu iLayla Fourie ididiyelwe ngumqondisi waseNingizimu Afrika kodwa ozinze eBerlin uPia Marais, yakhonjiswa eBerlinale International Film Festival, la enqobe khona indondo iJury Special Mention Award.
UMashatile uthi iNingizimu Afrika izoqhubeka nokweseka amaciko.
"Kumele kusetshenzwe kwakhiwe amathuba omsebenzi kuqiniswe namakhono embonini.”
Le filimu inabadlali abahlanganisa noTerry Norton, Rapulana Seiphemo kanye noRapule Hendricks, 9, nomdlali waseJalimane u-August Diehl.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
'Azingaqhathaniswa izikole zoMbuso nezizimele'
2012-12-04 10:05
Cape Town - UNgqongqoshe wezeMfundo eyisiSekelo u-Angie Motshekga ukuvumile ukuthi izikole ezizimele azisoze zaqhathaniswa nezikahulumeni, ngokusho kombiko weCape Times ngoLwesibili.
Ekhuluma ngemuva kokudedelwa kwemiphumela ye-annual national
assessment ngoMsombuluko, uMotshekga uthe izikole zikahulumeni zigcwala ngokweqile kanti futhi zisilele emuva nangezinsiza zokufunda nokufundisa.
"Ngeke waqhathanisa ubhanana nama-aphula, kanjalo iRolls Royce neToyota," esho etshela leli phephandaba.
I-annual national assessment uhlelo lokuhlola izingane zika-grade 1 kuya ku-6 kanjalo no-grade 9 kwezolimo nesezibalweni.
Bangaphezu kuka-7 million abafundi ababhale lokhu kuhlolwa ngoSepthemba, nokuveze ukuthi liphansi kakhulu izinga lokukwazi ukufunda kwabafundi, kanti kumnyama kakhulu ngakuMaths.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuphawulwe ngenkundla yaseMbombela
2013-01-31 12:03
Johannesburg - Umphathi weMbombela Stadium uRoelf Kotze uthi isimo sezulu esingesihle esibonakale kule ndawo muva nje yisona sizathu esenze isimo senkundla yaseMbombela singagculisi.
Le nkundla eseNelspruit, kukhulunywa kabi ngayo kulandela ukuba amaqembu abedlala kuyona, njengoba kuqhubeka imidlalo yeAfrican Cup of Nation, eyigxekile njengoba ifakwe isihlabathi.
Ukapteni weTogo u-Emmanuel Adebayor ushiye angalazi ngoLwesithathu ebusuku ngesimo senkundla, wathi: “ ukukhuluma iqiniso nje, ukudlala enkundleni enjena kuyaliphoxa izwekazi lethu lase-Afrika, ikakhulukazi njengoba le midlalo iboniswa emazweni omhlaba.”
IKickOff.com ithintane noKotze, obe esechaza ukuthi kungani inkundla ibenjena.
"Sibe nezimvula ezinamandla ezingalinganiselwa ku-250 mm ngoDisemba28 ngakho inkundla yaba namaxhaphozi, okunzima ke ukuwaqeda ngesikhashana ezincane. Inkinga ukuthi ngeke sikwazi ukusebenzisa imithi yakhona ngoba asifuni ukubulala utshani,” usho kanje.
"Ngakho kudingeke kusetshenziswe kuqala ezinye izindlela zokuzama ukuqeda ubumanzi benkundla ngokuthi sifake isihlabathi ukuze inkundla yome. Kodwa kuthe ngemuva nje kwalokho kwalandela enye imvula nayo engu-250 mm, okusho ukuthi kunethe imvula engu-500 mm esikhathi esifushane. Konke lokhu kube yimbangela ekudalekeni kwale nkinga,” ephetha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ngiphumule ngokufa kwendodana yami - Umama
2012-11-19 12:04
Cape Town - Umama womfana obulawe kabuhlungu ngokushaywa ngumphakathi waze wamokhela ngomlilo ephila uthe "ukhululekile" ngokushona kwendodana yakhe, kubika iDaily Voice.
UVuyelwa Dlakehla, 40, uveze lokhu ngemuva kwamahora nje ezwile ukuthi indodana yakhe, 18, ibulewe ngumphakathi ngokugaxwa ithayi eKapa.
Lesi yisigameko sesi-14 sabantu ababulawa ngalolu hlobo kulesi sifundazwe kusukela kuqale unyaka.
Isidumbu sikaSakhumzi Dlakehla sitholakale esigangeni emijondolo yaseSiqalo ngaseSamora Machel ngeSonto.
"Ngiyazi ukuthi umphakathi ubungeke umbulalele ubala, ubanjwe nezinto ezebiwe. Ubese evele engihluphile ngokweba mina bese kumele ngihlale ngithetha amacala engingawazi."
“Ubenokufika ezintatha athi angimenzele into azoyidla, asuse umsindo ngokuthi ngipheka kabi. Kwesinye isikhathi ubethatha ukudla kwasendlini ayokudayisa ukuze ezothenga isidakamizwa i-tik," kuqhuba uVuyelwa.
Owamaphoyisa uLieutenant Colonel Andrè Traut usiqinisekisile lesi sigameko wathi akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ukuhlasela kubulalel 20 e-Iraq
2012-12-17 13:32
Kabul - Ukuhlaselwa kwabezokuphepha e-Iraq, kushiye kufe cishe abantu abangu-20 kwalimala abangu-37 ngoMsombuluko, kusho amaphoyisa nabosizolokuqala, ngaphambi kokubungazwa kokuphela konyaka wokuqala amasosha aseMelika aphuma kuleliya lizwe.
Oshayasibhamu abathathu bahlasele indawo yamaphoyisa eTikrit, kwafa iphoyisa elilodwa kwalimala amathathu.
Amaphoyisa abajahile abasolwa, bashiya imoto inebhomu phakathi, yaqhuma yabulala amanye amaphoyisa amane kwaphinde kwalimala amabili, kusho okhulumela amaphoyisa.
Udokotela usiqinisekisile isibalo.
Endaweni yaseAl-Buslaibi, enyakatho yeBaghdad, ibhomu ebiseceleni komgwaqo ngenhloso yokubulala amasosha, ibulale amasosha amathathu.
Imoto ebinebhomu eKhaznah, okuyindawo engaseMosul, ibulale abantu abayisikhombisa yalimaza abangu-12, ngesikhathi ezinye futhi izimoto ezimbili ezinamabhomu ngaseShiite, zibulale abantu abahlanu zalimaza abangu-20 edolobheni iTuz Khurmatu, kusho amaphoyisa nodokotela.
- Landela
IzindabaNews24 kuTwitter
- Sapa - AFP


text:
WASHINGTON DC—
Udaba lwezinkonzo zomoya ezibizwa ngokuthi ngama Mega Churches awaqala kweleMelika asesidla ubhedu ezwekazi le Africa ikakhulu kwele Nigeria laseZimbabwe.
Ngempelaviki umfundisi wesonto ye Spoken Word Ministries uMnu. Godwin Chitsinde wethese umlandu amaprofita alezi nkonzo – abagoqela lo Temitope Balogun (TB) Joshua wakwele Nigeria, owe United Families International Church umprofita Emmanuel Makandiwa lomkhokheli we Spirit Embassy uUebert Angel Mudzanire – esithi baqila abalandeli babo.
UMakandiwa lo Angel babikwa sebenothe okwesabekayo.
Kodwa isonto ka Makandiwa isole uChitsinde isithi ulomhawu ngoba bebalutshwana abaya esontweni yakhe.
Umfundisi Angliston Sibanda oweSonto ye Shalom Project utshele uChrist Gande weStudio 7 ukuthi bakhona amaprophet aweqiniso kodwa inengi lawo ngawamanga.
Ingxoxo loMfundisi Anglistone Sibanda


text:
Ashaya amakhala ngokhetho amakhosiComment on this story
CELANI SIKHAKHANE
AMAKHOSI angagculisekile ngokhetho lweNdlu yobuHoli boMdabu KwaZulu-Natal akhononda ngokugxambukela kosopolitiki nokuholele ekutheni izinto zingahambi ngendlela futhi nabesifazane basale ngaphandle kwafakwa inqwaba yabesilisa kuphela ezikhundleni.
Lokhu kuvele ngemuva kokuthi iNdlu yobuHoli boMdabu ibe nokhetho lwesifundazwe lapho kukhethwe khona iNkosi yaseMadungeni iNkosi Phathisizwe Chiliza ngaphandle kokuphikiswa njengosihlalo omusha.
Enye yamakhosi angeneme iNkosi uMpiyezintombi Mzimela obeyiphini likasihlalo walesi sakhiwo somdabu uthe yize bengenankinga ngokuqokwa kobuholi obusha kodwa kubaphathe kabi ukugxambukela kosombusazwe.
“Okusiphathe kabi wukuthi kunosopolitiki be-ANC abangene bagamanxa ezindabeni zalolu khetho kangangokuthi kunamakhosi abizelwe emihlanganweni eyinguyazana eThekwini ehhotela iMarine Parade nasemahhovisi kaKhongolose ezinsukwini ezintathu ngaphambi kokuba kufike ukhetho kuqinisekiswa imizamo yokuthi kumele amakhosi avotele bani futhi kufanele avote kanjani. Lokhu kusiphathe kabi ngoba kuthe uma kufikwa okhethweni thina ebesingazi sabona abantu bephethe amapheshana abizwa ngokuthi wuchatho abenamagama abantu obekufanele bavotelwe ekubeni thina besingazi,” kusho uMzimela
Uthe lesi simo siholele ekutheni amakhosi esifazane azithole esesele ngaphandle njengoba isigungu esiphezulu sikhiphe bonke abebesesigungwini esidala kwafakwa abantu besilisa kuphela.
Echaza uthe isimo bese bezama ukusilungisa ekutheni kukhuliswe isibalo sabantu besifazane kulesi sakhiwo somdabu begwema ukugxekwa nokuhlaselwa kwamakhosi abezogcina esolwa ngokuthi awahambisani nezinguquko futhi awafuni abantu besifazane bangene ezikhundleni ezibalulekile.
Uthe konke lokhu kuguqukile ngenxa yokugxambukela kosombusazwe njengoba kulolu khetho kufakwe amakhosi angabantu besilisa kuphela nokuyinto ebuyisela ubukhosi emuva.
“Okunye okusiphazamisile wukuthi njengoba lolu khetho luqale emazingeni ezifunda sibone sekujutshwe bonke abaholi be-ANC abehlukene ukuyoqapha ezikhungweni zokuvota into engakaze yenzeke ukuthi silethelwe osombusazwe uma sikhetha abaholi.
Ngaphandle kwalokho izinto zihambe ngendlela engagculisi ngoba kuthe ngoNovemba uNgqongqoshe omusha wezokuBusa noku-Bambisana uMnuz Richard Baloyi wakhipha umyalelo wokuthi sekumele isikhathi sethu sasehhovisi siguqulwe silinganiswe neseNdlu yoMdabu kazwelonke,” echaza.
Uthe ngemuva kwalokho uMnyango kaNgqongqoshe wezokubusa ngoku-Bambisana KwaZulu-Natal ophethwe nguNksz Nomusa Dube awuzange usaxhumana nabo kunalokho ube usuphuthumisa izinguquko kwaphulwa no-section 5 ka-2005 obulawula ubuholi boMdabu esifundazweni obuyalela ukuthi isikhathi sehhovisi siphele ngo-2014.
Okhulumela uMnyango kaNksz Dube uMnuz Vernon Mchunu uthe kuyinto ejwayelekile ukuthi umuntu uma ehluliwe akhononde kodwa bona basebenzisana kahle namakhosi .
Uthe akukho okubi ngokhetho ngoba amakhosi avote ngendlela abeyalelwe ngayo nafundiswe ngayo futhi akuzange kube khona ukugxambukela kwezombusazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UPitso uthi uhlalele ethembeni
2012-12-10 10:04
Johannesburg - Njengoba enqobe umdlalo wokuqala kusukela ethathe amatomu kuMamelodi Sundowns, uPitso Mosimane uthi iqembu lakhe lihamba ngendlela.
NgokweSoccer Laduma, amaBrazilians anqobe ngo 1-0 ngesikhathi etholana phezulu neBlack Leopards ngeSonto, ngegoli likaKatlego Mphela.
“Kancane kancane siyeza, iqembu lisathukile. Uma ubuka umdlaolo wethu neFree State Stars, sakwazi ukuthi siwugcine umnandi. Kumele siqale ukufaka amagoli manje ukuze siphendule amatafula," kusho uMosimane.
“IBlack Leopards idlala kahle kanti ayisinikanga thuba."
UMosimane
uthi ujabule ngokubuya kukaMphela wavuma ukuthi ubemincile ngesikhathi emfaka njengoba ebuya ekulimaleni.
“Bekunzinyana, nami ngisaba. Ngijabule ngokubuya kukaKiller."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuvalelwe izintatheli ziyocoshela ejele
2013-01-17 08:32
Johannesburg - Izikhulu zejele eliseFree State zivalele izintatheli, zaziphuca izinsiza zokusebenza zacisha nezithombe ezithathwe ngesikhathi ojele behlukumeza ngokushaya isiboshwa, ngokusho kombiko ngoLwesine.
Lokhu kwenzeke ngesikhathi ikomidi lezamajele ePhalamende lihambele leli jele ngoLwesithathu.
Iziboshwa zaseGroenpunt zavuka umbhejazane ngesonto eledlule ngesikhathi zikhala ngempatho kuleli jele.
Abezindaba bamenywa ukuba baphelezele leli komidi, kubika iThe Star neThe Times.
Kuthe kusenjalo, izintatheli zabona ojele beshaya isiboshwa.
"Sibone sisengaphandle kothango iqulu lojele lishaya isiboshwa, nebese silele phansi sikhala ngenxa yezinhlungu," kusho izintatheli zeThe Star.
"...bebekhahlelelana lesi siboshwa ngenjebhola besizungezile."
Lowo ongukhomishana wezamajele eFree State naseNorthern Cape, uSubashni Moodley, utshele umhleli weThe Star, uMakhudu Sedara,
ukuthi izintatheli ziphule umthetho wokuthi zingasuki la ebezibekwe khona futhi zingazithathi izithombe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iphoyisa lizibulale nengoduso yalo eKZN
2011-09-29 07:51
Ulundi - Kwenzeke into engajwayelekile emigaqweni yaseMnambithi ngesikhathi iphoyisa livuka umbhejazane lidubula kwani ephambi kwalo, nalo lagcina ngokuzibulala.
USthembiso Mazibuko, 28, obesebenzela iLadysmith police tactical response team udubule ingoduso yakhe uSthembiso Ngubane, 18, amahlandla ayisishiyagalombili ngesibhamu somsebenzi ngaphambi kokuthi ahambe edubula noma ngubani ahlangana naye endleleni.
Emuva kokubulala ingoduzo yakhe ngezithuba zawo-2:00 ube eseya esiteshini samaphoyisa wadubula elimaza amanye amaphoyisa.
Akagcinanga lapho, ube esephumela ngaphandle wadubula abantu abebezihambela benganake lutho, kanjalo nezimoto ebezimi emgaqweni.
Ube esephindela eflethini lakhe nokuyilapho ezidubule khona.
Okhulumela amaphoyisa aseMnambithi uKaputeni Charmaine Struwig uthe amaphoyisa athole uMazibuko ngaphandle kweflethi lakhe amuphuthumisa eLa Verna Hospital, nalapho ephelele khona.
Kusolakala ukuthi uthole ukuthi ingoduso yakhe ineshende.
- Landela IzindabaNews24 kuTwitter
- The Witness


text:
Kushone 4 engozini eKrugersdorp
2013-01-01 14:00
Johannesburg - Abantu abane bashonile ngesikhathi iveni elithutha impahla lishayisa umuntu obehamba ngebhayiiskili, eKrugersdorp, kusho abahambisa usizo lokuqala.
"Kubukeka sengathi umuntu phamba ngebhayisikili ushayiswe yiveni, washona ngaleso sikhathi," kusho okhulumela abakwaNetcare 911, uSanti Steinmann.
Uthe iveni libe seliginqika kwashona abathathu ebebephakathi, abanye abathathu bathola ukulimala.
Oyedwa kwabalimele uphuthunyiswe esibhedlela ngendiza enophephela emhlane.
– Landela Izindaba News24 kuTwitter
(@IzindabaNews24).


text:
Ubufakazi obusha kwelakwaShembe
2012-09-17 16:38
Durban - Kubantu abangu-820 trillion uyedwa kuphela ongakwazi ukusayina ngendlela efanayo nomunye umuntu, kusho ubufakazi obethulwe eNkantolo eNkulu eThekwini.
Lobu bufakazi bethulwe ngumcwaningi uMichael Irving, obefakaza ngemuva kokucwaninga idokodo ekuthiwa lasayinwa yiNkosi uVimbeni Shembe owabe ehola ibandla iNazareth baptist Church, elaziwa ngokuthi ibandla lakwaShembe.
Ibandla libhekene nezinxushunxushu kusukela kwakhothama iNkosi uShembe ngonyaka owedlule.
Umbango wesihlalo sobukhosi uphakathi kwendodana uMduduzi nomzala uVela Shembe, inkantolo isanda kuthola ukuthi uThingo lweNkosazana okuyigama ekubizwa ngalo iNkosi uVimbeni yiyo eyasayina phansi ithi kumele uVela kube nguye othatha izintambo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
U-Obama uthembisa ngokusukumela okuningi
2012-11-15 07:24
Washington - UMengameli Barack Obama uthe uhlela ukusebenzisana neCongress ehlandleni lakhe lesibili ukudambisa ukuguquguquka kwesimo sezulu, kodwa kungashayeki umnotho waseMelika.
“Ngiyakholelwa ekutheni ukuguquguquka kwesimo sezulu into ekhona, futhi idalwa yindlela abantu abaziphatha ngayo," kusho u-Obama ngoLwesithathu.
"Ngicabanga ukuthi sikweleta isizukulwane esilandelayo ukuthi senze okuthile ngale nkinga."
Ngaphandle kokunaba ukuthi yiziphi izinyathelo azozithatha, u-Obama uthe uzinikele ekulweni nale nkinga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushaywe imoto yakwaSABC eDe Doorns
2013-01-14 12:07
Cape Town - Imoto yakwaSABC ishaywe ngamatshe, ishaywa ngabasebenzi abatelekile basemapulazini eDe Doorns eWestern Cape ngoMsombuluko, kubike iSABC.
Izindaba zomsakazo weSABC zibike ukuthi ithimba labo belikhuluma nabasebenzi abatelekile emijondolo yaseStofland ngesikhathi imoto yabo ishaywa ngamatshe.
Kuboniswe isithombe sewindi lemoto elifile kuTwitter.
Akekho okubikwe ukuthi ulimele.
Enye imoto yentatheli nayo yalinyazwa ababhikishi. Imoto okungeyentatheli ye-Independent Newspapers, yabhekiswa phezulu eDe Doorns yathungelwa ngomlilo ngoLwesithathu olwedlule.
Phambilini, amaphoyisa athe elinye iphoyisa ebelihamba ngezinyawo lihlola isimo, lihlaseliwe khona eDe Doorns ngoMsombluko ekuseni.
UWarrant Officer November Filander uthe kuhlaselwe amaphoyisa ngesikhathi eqaphe isimo ngezithuba zabo-03:00 ekuseni.
"Ngibikelwe ukuthi amaphoyisa kudingeke ukuba asebenzise izinhlamvu zenjoloba ukuhlakaza isixuku,” esho.
Kuboshwe abathathu ngodlame emphakathi. Oyedwa utholakale ephethe insangu.
"Izindawo zasemapulazini ezikhungethwe yisiteleka zisathule okwamanje. Amaphoyisa asaziqaphile izindawo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zibakhalele ngezinsolo zokubulala e-Italy
2013-02-21 07:21
Rome - Kuboshwe abantu abayisithupha kwathi owesikhombisa waboshelwa endlini kulandela izinsolo zokushaya babulale omunye ngengxabano eyasuka ebholeni, kusho amaphoyisa.
Basolwa ngokuphatha izibhamu ngokungemthetho nokuhlela ukubulala uRaffaele De Rosa, nowaba yisisulu sempi yokuziphindiselela kulandela ukungena indaba yokulwa kukamfowabo ebholeni.
Ngo-Ephreli 2011, uDe Rosa wafika esibhedlela elimele kanzima wathi ushayiswe yimoto, wanqaba ukulaliswa, wabe eseshona emasontweni amabili alandelayo.
Ukuhlolwa kwesidumbu kwaveza ukuthi wabulawa ukushaywa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Sishubile isimo ekolishi yaseTexas
2013-01-24 07:19
Dallas - Kuthungathwa umuntu wesilibili mayelana nesigameko sokudubula ekolishi elingaseHouston, eTexas, nokushiye abantu abathathu belimele.
Owamaphoyisa aseHarris County u-Adrian Garcia uthe lesi sigameko esenzeke eLone Star College sisuke ngesikhathi kulwa uCarlton Berry, 22, novele ubhekene namacala amabili okushaya esebenzisa isihluku ngesikhali esiyingozi, benoJody Neal, 25,
nongenacala ake abekwa lona.
UGarcia utshele isithangami sabezindaba ukuthi okwamanje lo muntu abamfunayo akwaziwa ukuthi udlale yiphi indima kulesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ngentengo enhle i-optima ingakwanelisaComment on this story
IMOTO: Kia Optima
INANI: R305 995
NGESONTO eledlule kule ngosi sikubikele ngeKia Soul njengoba kungakapheli nesonto sesikubikela nge Kia Optima. Kumele ngikusho ukuthi awukho umkhankaso wokuphusha lezi zimoto, kodwa inkampani yakwa Kia iyona engazibekile phansi efaka ngazo zonke izindlela emakethe izimoto zayo. I-Optima ingenye yezimoto zale nkampani ejikisa amehlo kuze kube buhlungu imiqala kubantu uma beyibona idlula ngendlela.
Le moto sisanda kuthola ithuba lokuyivivinya isibili njengoba beqonde ukuyifaka ngesiphanga emakethe. I-Optima iphuma nenjini engu 2.4 litre edonsa ngamagiya ayisithupha ezishintshayo. Zonke izinjini zisebenzisa upetrol. Le njini ikunika amandla afinyelela ku 132kW kanye ne torque engu 231Nm. Ijubane layo eliphezulu ligcina ku 210 km/h engibone kuyinto elula ukuthi ufinyelele kuyo ngenxa yokuthi iyazishibilikela emgwaqeni.
Uma usayibukela kude uzitshela ukuthi ngenye nje yezimoto ezijwayelekile ezingama sedan, kodwa uma usungaphakathi uwuzwa kahle umehluko.
Ugearbox wakhona akuwona nje ojwayelekile ngenxa yezinto abazengezile njenge superior packaging ne dimension.
Ngaphandle ithi ayibe ingungumbane (Coupe) kanye nokhakhayi lwayo olune sunroof evuleka ize iyoshaya emuva.
Le sunroof ibiza R10 000 ngaphezu kwenani le moto, kanti kwa Kia bathemba ukuthi baningi abantu abazoyithanda ngoba yengeza ubuhle kule moto.
Ngemuva u-exhaust bawugqize nge chrome, yase iba ne khamera esibukweni esiphezulu esiza umshayeli uma ehlehla.
Kuthatha isikhashana ukuba uzijwayele izihlalo zayo ezigqize ngendwangu nokusasikhumba okuphinde kubonakale nasezihlalweni. Izihlalo zayo ngizizwe ziwugqinsana kancane.
Ingaphambili layo balenze laba yihaba wena owazi iCitroed DS5. Bavele balixina nge chrome kuhle kwezimoto zabafana base Phoenix.
Le Optima sekungeyesizukulwane sesithathu kanti babonakala bewenze ngendlela umsebenzi wabo kwa Kia. Izimoto encintisana nazo iHyundai Sonata, Suzuki Kizashi, Mazda 6,VW Passat. Uma ubhekisisa kahle inani le-Optima nezinto ezitholakala kuyo lingaphansi kakhulu uma uqhathanisa nezimbangi zayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kutholakale umbungu ePMB
2012-04-02 14:06
Lunga Biyela noStephanie Saville, The Witness
Pietermaritzburg - Ukuvaleka kwamapayipi ahambisa amanzi kuholele ekuboneni into ehlasimulisa umziba ngesikhathi kutholakala umbungu eMgungundlovu, kusho amaphoyisa.
Okhulumela amaphoyisa uLieutenant Joey Jeevan uthe umnikazi wendawo yokucwala izinwele ekuTheatre Lane ubebheka ukuthi ngabe yini le evimbe ukuhamba kwamanzi ngesikhathi ezithela kulo mbungu.
“Kuvulwe icala ngokufa komuntu njengoba amaphoyisa ephenya ngalolu daba," esho.
Ozibonele utshele amaphoyisa ukuthi kusolakala ukuthi lo mbungu ubusuhlale amahora amane kuya phezulu kuleya ndawo.
“Angicabangi ukuthi le ngane izalwe ngaphambi kwesikhathi ngenxa yokuthi bese kuyingane ephelele," kusho uZazu Nxele.
Abantu abebekule ndawo bazwakalise ukwethuka nokunengeka ngalesi senzo njengoba sebethe kumele afunwe aze atholakale umenzi wokubi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kucikeke umphakathi kuhlehla icalaComment on this story
PHUMLILE NTSELE
UKUHLEHLISWA okwesibili kwecala lokudlwengula elibhekene nowesilisa (19) waseLusikisiki e-Eastern Cape eNkantolo yesifunda eScottburgh kwenze inhlangano elwa nokuhlukunyezwa kwezingane i-Thobeka Madiba Zuma Foundation ukuba itoyitoye ngaphandle kwale nkantolo ngoLwesibili.
Amalungu ale nhlangano ebiholwa ngumama wesizwe uNkk Thobeka Madiba Zuma akhuze iziqubulo ebezigqamisa ukungahambisani nokuhlukunyezwa kwezingane egcizelela ukuba kwenzeke ubulungiswa ngaleli cala obekungokwesibili lingena kule nkantolo ngokuthi umsolwa agwetshwe.
Bebebuye bagxume sakubhikisha belibeka ngembaba elokuthi umsolwa uMnuz Lindiwe Nkotheba kufanele aboshwe adonse ejele ngoba ukuhlehliswa kwalo kuvusa izilonda ebeseziphola emndenini wommangali.
“Nginethemba lokuthi ekugcineni lo mfanyana oneminyaka engu-7 uzogcina ebutholile ubulungiswa ngokwenzeka kuyena ngo-2010 ngesikhathi edlwengulwa,” kusho uNkk Zuma.
Uthe okwamanje wenelisekile ngendlela inkantolo eliphethe ngobunono ngayo leli cala yize libucayi kangaka.
Ngesikhathi ethula ubufakazi obebuqoshwa bukhoma yikhamera ebibukelwa eNkantolo ngokwenzeka kuyena, ummangali uvuse uhlevane esenekela iNkantolo imininingwane yobuqili obasetshenziswa ngumsolwa emyenga aze ayongena naye endlini yakhe engumjondolo ngaphambi kokumdlwengula.
IMantshi uMnuz Kwazi Shandu ilihlehlisele u-Agasti 24 icala njengoba kusaqoqwa obunye ubufakazi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ubonge ithuba lesibili uTinaComment on this story
SIHLE MKHIZE
USHAYA ibuya emdlalweni owuchungechunge wethelevishini iRhythm City edlala ku-e.tv ngo-6.30 ntambama uTina Mkwaiwa obedlala indawo kaMarang nyakenye.
Le ntokazi ebuye izibize nge-diva emculweni iqale ukuqopha iziqephu zalo mdlalo kusukela emasontweni amabili edlule kanti kulokhu uthi uthemba ukuthi uzozinza kulo mdlalo.
Lezi zindaba ziqinisekiswe nguPercy Vilakazi ongumxhumanisi weRhythm City nabezindaba othe uzoqala ukubonakala ngoSepthemba 19.
UTina uthi ukubuyiswa kwakhe kukhomba ngokusobala ukuthi iyabonakala into abeyenza kulo mdlalo wabonga nethuba lesibili njengoba ethi akwandele bani.
“Ngijabulile ukuthola leli thuba, bancane abantu abanikezwa ithuba lesibili empilweni. Kukhomba ngokusobala ukuthi ngifike kwezwakala kanti njenge-diva ngithembisa ukwenzela abalandeli bami umsebenzi omuhle,” kusho le ntokazi ngenjabulo.
Yize noma engakuvezanga ukuthi usayine inkontileka yesikhathi esingakanani kodwa uveze ukuthi kulokhu uzohlala futhi unethemba lokuthi kuzovuleka neminye iminyango.
Ujabulela ukubuyela kwithelevishini nje uphinde waveza ukuthi usejahe uMgqibelo okuwusuku azotheleka ngalo eThekwini.
Kulokhu uzobe ese-Afro Lounge kuStamford Hill Road lapho ezobe ethula khona i-albhamu yakhe esanda kuphuma esihloko sithi The Diva Is On Top.
Le albhamu eqoshwe kwiProtina Entertainment (okuyinkampani yakhe nomyeni wakhe uProsper) inezingoma ezingu-14 kanti ixube isigqi sikamaskandi nese-afro soul.
Uthembisa into yamehlo uDiva njengoba ethi uzobe enza ezibukwayo esteji ngomdanso okuyinto athi uzethemba kakhulu kuyona.
Ezinye zalezi ngoma ezikwi-albhamu zibhalwe nguXolani ozakhele udumo ngokubhalela abaculi okubalwa umufi uLebo Mathosa ambhalela ingoma eyayithi Mabhubesi nethi Ngifuna Ukugana.
UProsper oyimenenja yeDiva uthe le albhamu bayenze ngenhloso yokuchoma uphaphe legwalagwala uLebo noma kuthiwa usekobandayo.
Uthi uLebo ubengumgqugquzeli kaDiva emculweni yingakho behlanganise le albhamu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC— Izakhamizi zakoBulawayo zithi zidlela evalweni njengoba kulembiko ethi kulamankampani amanengi alakho ukuvalwa lonyaka njengalokho okwenzakale nyakenye.
Zithi kulezisebenzi ezedlula phose amakhulu amabili lamatshumi amahlanu – 250 - eze Cairns Foods ezixotshwe umsebenzi kunsukwana ezedluleyo kulandela ukuvalwa kwenkampani le eZimbabwe.
ICairns ibikwa isithi ivale ngenxa yokukhula kwezikwelede zayo lendleko esizisedlula inzuzo eyitholayo.
Izisebenzi ze Cairns Foods ezedlula inkulungwane sezilahlekelwe ngumsebenzi kulandela ukuvalwa kwenkampani le.
Inkampani ye Hunyani Printo Pack layo ibikwa ilakho ukuthutha iyevula ifekithali eHarare ngenxa yokuthi ithi iyehluleka ukusebenza ngemfanelo koBulawayo.
Umnu. Roderick Fayayo umqondisi we Bulawayo Progressive Residents’ Association uthi zithwala nzima izisebenzi nxa seziphelelwe ngumsebenzi.


text:
Akaxolelwe kodwa angabuyi uMalema - Umbono
2012-12-17 15:03
Bloemfontein - Owayengumengameli wophiko lwentsha lwe-ANC owaxoshwa
uJulius Malema uthumele incwadi eqenjini elibusayo eMangaung ecela
ukubuyiselwa umsebenzi wakhe.
UFloyd Shivambu usho kanje
ngoMsombuluko, yena noMalema kanye nalowo owayenguNobhala Jikelele
we-ANCYL uSindiso Magaqa bathumele incwadi eqenjini becela ukuba
kubuyekezwe isinqumo esathathwa ngabo.
Esitatimendeni abasenze ngokuhlanganyela, laba bobathathu bathe bazimisele ngokuziphatha kahle.
"Sisangabalandeli namalungu athembekile e-ANC sifuna ukulungiswa siqondiswe ngaphansi kwemigomo yayo.
Sibe sesibuza abafundi bethu ukuthi kumele yini axolelwe uMalema, ngabe usesifundile na isifundo ngokuxoshwa kwakhe?
Baphendule kanje:
Halalisani Ndlanzi - Angisiboni isidingo saMalema kuthi axolise ngoba efuna
okubuyiselwa eskhundleni sakhe. UMalema akaxolise kuphela nje bese kuthi
abaholi kube yibo abamtshelayo ukuthi bayambuyisela esikhundleni noma cha.
Yena ulitholile ithuba lokuba ngumholi, waphinde wehlisa
isthunzi sikaZuma, wathathela phansi ubuholi bukaKhongolose kusenjalo
akafunanga ukuxolisa ngaleso sikhathi.
Mina ngiyi-ANC
bengingamxolela kodwa cha hhayi ekubuyiselweni eskhundleni sakhe.
Yena
usadinga ukuthi axolise kubalandeli be-ANC nasezakhamuzini Mzansi Africa.
Njabulo Mgabhi - Maqabane! Akaxolelwe usifundile isfundo usezibonile ukuthi ngaphandle
kwe-ANC akayilutho kanti futhi ukubuya kwakhe akusobe kwawubulala
umbutho, kuKhongolose kuhamba indoda umzabalazo uqhubeke.
Hlengiwe Tshovitsho - Ngeke
unamanga ayikho yonke le nto,ngeke ashintshe lo
uyihlongandlebe, akangabuyiselwa, siyamxolela yena kodwa izikhundla
ziyamsanganisa. Akanganikwa akake ezwe naye ukuhlupheka lo xovizwe lo!
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
- News24


text:
Ibaphithanisile eyengane enengane - Imibono
2013-02-07 10:27
Cape Town - Sekuphume imibiko ethi intombazanyana, 9, yaseMexico ibelethe ingane yentombazane ngemuva kokukhuleliswa ngumfana, 17.
Kuthiwa le ngane ibineminyaka eyisishiyagalombili ubudala ngesikhathi ikhuleliswa ngumfana okumanje ugcwele amathafa, kusho izikhulu zendawo.
Izikhulu zithi zifuna umfana ngoba ingane le ididekile ayazi nokuthi lidumephi.
Abafundi beZindabaNews24 bayaphawula ngalolu daba:
UMusa Mavuso uthe: Kuyathusa ukuthi ingane eneminyaka eyisishiyagalolunye isingaba umama, kudingeka imithandazo.
UMpiloe Zondi uthe: Mina ngibona lokhu kungamanga akuhlaza.
UPhiwe Phelelanie Gumede uthe: Ukhulelwa kanjani umuntu oneminyaka eyisishiyagalolunye?
Kanti akukhulelwa yini umuntu osefike ezingeni lokuthomba, manje ingane encane angaka imitha kanjani?
Liyabhubha izwe!
UThobile D Shabangu uthe: Ukubhubha komhlaba lokhu, njengoba kwenzeka zonke lezi zinto kusho khona ukuthi sekuyiso leso sikhathi ekwakukhulunywa ngaso eBhayibhelini, izikhathi zokugcina.
Seliyabhubha, ukubhubha akusho ukuthi sizofa sonke ngesikhathi esisondwa kodwa libhubha ngezenzo ezenzakalayo kulesikhathi esiphila kuso.
Okholwayo akasale esekholwisisa, kuthi ongaziphethe kahle naye asale eseqhubeka, isikhathi sesiphelile.
Thethelela Nkosi isizwe sakho sidukile
UNonceba Ndovela uthe: Lokhu kungenzeka, ingane iyakwazi ukuthomba ineminyaka engu-8 ubudala.
UMlungisi Cebekhulu uthe: Akusikho ukubhubha komhlaba lokhu, izingane zamanje zithomba zincane, ngaleso sizathu ingakwazi ukuthi ikhulelwe.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
IMelika ngeke iwakhiphe amasosha e-Afghan
2012-11-26 12:03
Washington - Uhulumeni kaMengameli Barack Obama uhlose ekushiyeni amasosha aseMelika abalelwa ku-10 000 e-Afghanistan ngemuva kokuphela kokusebenza kwawo ngasekupheleni kuka-2014, kubika iWall Street Journal ngeSonto.
Leli phephandaba licaphuna isikhulu saseMelika esingadalulwanga, lithe lokhu kuyingxenye yeziphakamiso ezenziwe nguGeneral John
Allen, nongumkhuzi wamasosha eMelika nase-Afghanistan.
La masosha azoqeqeshelwa ukubhekana nempi kulandela ukuthi luphele uhlelo lweNato e-Afghanistan ngasekupheleni kuka-2014, kusho leli phephandaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Kuzohlangana izinkunzi ezinamanxeba eDobsonville
2013-02-25 14:03
Johannesburg - Njengoba i-Orlando Pirates kanye neMoroka Swallows kungamanye amaqembu akhishiwe kowendebe yeNedbank, kuhleli obala ukuthi umdlalo wangoLwesibili wawo womabili la maqembu, kuzobe kufana nokuthi kuqhathwe izinkunzi ezilimele, kubika iSowetan.
Lo mdlalo ozobanjelwa enkundleni yezemidlalo iDobsonville, ngo-19:30 ,ulundelwe ngamehlo abomvu.
Yize amaqembu esekishiwe koweNedbank, akuphelile njengoba kusalwelwa iligi.
IPirates ithelwe ngehlazo yiMaluti FET College, eyishaye ngamane kwelilodwa, emdlalweni obanjelwe eCharles Mopeli Stadium, ngoMgqibelo.
Umkhulumeli wePirates uMickey Modisane obethukuthele uthe:
"Umdlalo ubeke obala ukuthi kuningi ekusamele kubhekisiswe eqenjini. Kumele kucace ukuthi laba ngabe yilo yini uhlobo lwabadlali abadingwa yiqembu, noma kumele kube khona okwenzekayo.
"Sisakulindele ukuthi abalandeli baqhubeke nokuseseka, bakuqonde ukuthi izinto ezifuze lezi ziyenzeka ebholeni, kumele nathi siphinde sizibone ukuthi simandla kuphi sibuthaka kuphi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umlimi wakuleli ulinde isinqumo eZim
2012-12-18 10:10
Johannesburg - Umlimi wakuleli osekhulile nosebe ngumlimi cishe iminyaka engu-50 eZimbabwe ulindele isinqumo ngoLwesihlanu sokuthi ngabe uyaxoshwa na emhlabeni wakhe, kubika iphephandaba iBeeld ngoLwesibili.
UPiet Henning, nosebe ngumnikazi womhlaba oseChiredzi kusukela ngo-1965, uzovela enkantolo ngoLwesihlanu ngamacala okusebenzisa umhlaba kahulumeni.
Uthi lo "mhlaba kahulumeni" wasala ngesikhathi kushaqwa amasimu akhe omoba ngo-2003.
UHenning, nosebenzisana nendodana yakhe uGreig, wayenamapulazi amathathu ngaphambilini, kodwa amabili acekelwa phansi ngo-2009.
Uhulumeni kaMengameli Robert Mugabe usuzame iminyaka engu-12 ukukhipha abalimi abamhlophe abenza inzuzo kuleliya lizwe.
Sebengu-221 abasasele ebalimini abangu-5 000 ababekhona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ufuna ingane ebaleke noyise
2012-06-06 14:44
Johannesburg - Uyise wengane wayithatha ethi uyiyisa kwadokotela, akaphindanga wabuya nayo, manje unina wengane ukhala uyazithulisa ufuna intombazanyana yakhe, kubika iDaily Sun.
UNokuthula Mofokeng, 33, waseSpruitview, eKurhuleni uthi uphuke umoya ngoba sekuphele isonto ubaba wengane angasathandani naye enyamalele nengane yabo.
“Ngifuna umntanami!” ekhala ekhuluma nephephandaba.
Umntwana kaMofokeng unonyaka nezinyanga ezinhlanu ubudala.
"Indodakazi yami iyagula, uyise uyithathe ethi uyiyisa kudokotela angisazi ukuthi ngenzenjani," echaza.
“Ngizwa kuthiwa uhlala eRockville, eSoweto nomunye wesifazane, njalo uma ngifona ucingo luphendulwa ngowesifazane angithuke"
- News24


text:
Kubulawe umama nezingane zakhComment on this story
LUNGI LANGA
Unina nezingane zakhe ezinhlanu okusolakala ukuthi babulewe batholakale sebeqala ukonakala endlini eMzinyathi, eduze kwaseNanda.
Kulesi sibhicongo kusinde ingane enonyaka etholakale iphila endlini obese kuvimbanisile kuyo ngenxa yezidumbu zabafowayo nodadewayo ezitholwe zimbondelane endlini encane.
Namanje umndeni wakwaBobore awukholwa ngokuwehlele ekuseni izolo ngesikhathi kutholakala izidumbu zikaNkk MaKhalelo Bobore (38) nezingane zakhe ezinhlanu eziphakathi kweminyaka emithathu nengu-14.
Kuthiwa uNkk Bobore nezingane zakhe batholakale beshonile benamanxeba okugwazwa.
Umfowabo kamyeni kaNkk Bobore, uMnuz Justice Bobore (36), uthe umfowabo olanywa ngumyeni kaNkk Bobore uthole ucingo oluphuthumayo luvela kumyeni wakhe luthi akahambe ayobabheka ngoba engabatholi kuselula yomkakhe.
“Umfowethu uthe uma efika khona wabona isithunzi se-Satelite dish ewindini wase ezitshela ukuthi lifile. Uthe uma efonela ubaba wezingane wathi akamlande bazobona bobabili ukuthi kwenzekeni. Uma ebuya ukuyomthatha bavule endlini bangena bobabili, bazithela phezu kwesidumbu sikankosikazi wakhe,” kuchaza uBobore.
Uthe uNkk Bobore nezingane bebekade bevakashile ekhaya ngoba kungamaholide. isikhathi esiningi kuhlala umuntu osebenzayo kuyo.
UNkk Bobore, umyeni wakhe nezingane bahlala eClare Estate lapho benesitolo khona.
Kuthiwa umyeni wakhe ubezobabheka nje ngoba egcine ukuthintana nabo ngoLwesine. Kusolakala ukuthi isigameko kungenzeka ukuthi senzeke ngoLwesihlanu.
Okhulumela amaphoyisa KwaZulu-Natal, uLt-Col Vincent Mdunge, uthe izidumbu zezingane zikaNkk Bobore zitholakale zimbondelene ethoyilethi kanti esakhe besisephaseji endlini.
“Okwamanje amaphoyisa asaphenya. asikazi ukuthi babulawe ngani nokuthi kukhona yini esinye isizathu ngaphandle kobugebengu,” kusho uMdunge.
Uthe akukhombisi izimpawu zokuthi kungenwe endlini ngendlakadla ngesikhathi kubulawa umndeni.
Uthe kungenzeka kube ngabantu abangaphezu koyedwa abenze umonakalo kuleli khaya.
UMdunge uthe akukho okuthathiwe kulo muzi obekungasolisa ukuthi bekugqekezwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iphoxile iBafana
2013-01-09 07:17
Cape Town - Iqembu lesizwe iBafana Bafana lishaywe ngelilodwa eqandeni, lishwaywa yiNorway ebigijinyelwa ngabafana abancane abanesipiliyoni esingatheni.
Umdlalo ububanjelwe eCape Town Stadium, ngoLwesibili ebusuku.
Abafana bomqeqeshi uGordon Igesund bebelokhu bewuphethe umdlalo nokho belahla amathuba.
Unozinti weBafana u-Itumeleng
Khune ubepholile epalini lakhe, ungafunga uthi uyingxenye yezibukeli zomdlalo, nokho kuphenduke amatafula kwakanye ngesikhathi iNorway ithola ithuba, iligalela phakathi.
Igoli lishaywe ngukaputeni weqemu uTarik Elyounoussi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zimkhalele ohlasele epulazini
2013-02-26 12:02
Durban - Ukhalelwe ngezakwadalawane umlisa mumbe waKwaZulu-Natal, osolwa ngokuhlasela umninipulazi nonkosikazi wakhe, ekuthiwa bahlaselwe besepulazini labo eHarburg.
Umsolwa oneminyaka engu-22 ubudala, uboshwe eseDalton, eMvoti, kusho okhulumela amaphoyisa uLieutenant Colonel Joey Jeevan.
Kuthiwa umsolwa nabanye ababili, bangena epulazini iBoiling Fountain, bafuna ngodli imali, bekhombe owesifazane ngesibhamu.
Umyeni wowesifazane uBruno Muhl, 50, wadutshulwa walinyazwa, ngesikhathi ethekeka ekhaya ezithela phezu kwesehlakalo.
Abaphangi bakwazi ukubaleka nesamba semali engachazwanga, kanti kumanje uMuhl, uyelashwa esibhedlela.
Umsolwa kulindeleke avele ngaphambi kweNkantolo yeMantshi yaseNew Hanover, ubhekene necala lokuzama ukubulala, abanye ababili basagcwele amathafa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Luyaqhubeka enkantolo oluka-Oscar
2013-02-20 08:13
Cape Town - Umsubathi wakuleli osolwa ngokubulala, u-Oscar Pistorius, ubhekene nolunye usuku olunzima njengoba kuqhubeka isicelo sakhe sebheyili, kulandela ukubulawa kwentombi yakhe.
IMantshi uDesmond Nair ulihlehlisile leli cala ngoLwesibili ukunikeza amathimba asenkantolo isikhathi sokuphendula ngezincwadi ezifungelwe ezifundwe enkantolo, nokuthi abuze imibuzo.
UPistorius, nosolwa ngokubulala uReeva Steenkamp, nowatholakala eshonile emzini wakhe ePitoli ngoLwesine, uphinde walala ebaliwe kulandela usuku obelunomunyu enkantolo.
Isicelo sokuthi agcinwe esitokisini samaphoyisa eBrooklyn, sizophelelwa yisikhathi ngoLwesithathu.
UMbuso ubeke uPistorius icala lokubulala ehlelile, kodwa yena uyakuphika lokhu, uthi akufanele ngisho engabe ubekwe icala lokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Akukubi kangako kuPatosi
2012-12-25 12:02
Johannesburg - U-Ayanda Patosi uvuse ukwesaba kwabaningi ekutheni ulimale kabi ngemuva kokuphuma enkundleni exhuga ngesikhathi iLokeren iwina ngo 3-2 koweBelgian League ngeSonto.
UPatosi, nodlale kahle kakhulu kule sizini, kudingeke ukuthi aphume enkundleni esadlale imizuzu engu-39 nje kuphela ngenxa yokulimala eqakaleni.
Ekhuluma neKickOff.com, lo mdlalo owazalelwa eKapa uthe udokotela uthe usengabuyela enkundleni.
"Ngibuya kudokotela njengamanje,” esho. “Udokotela uthe angilimalanga kakhulu ngakho ngikhululekile ukuba ngiphinde ngidlale."
Uma konke kuhamba ngohlelo, uPatosi uzojoyina iBafana Bafana ngoDisemba 27 ngaphambi kwe-Africa Cup of
Nations.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Izobe iyincenga eThekwini iMi Casa
2012-04-13 07:31
Durban - Abathandi be-house edle ngezinsimbi ezishaya
ngesigqi esingasheshi bazozitika ngomculo weqembu lezinsizwa ezintathu
elishisa izikhotha, iMi Casa, eBoulevard kuFlorida Road ngeSonto
emcimbini obizwa nge-One & Only, kubika iSolezwe.
Lo mcimbi ohlelwe yinkampani
eyenza imicimbi ephinde ikhangise, iT5SE nesiteshi sethelevishini
somculo iMTV Base, uzoqala ngehora lesibili emini uze uphele
entathakusa.
Leli qembu elihlanganiswe nguDr
Duda onguphrojusa obuye abe nguDJ, J-Something ongumculi ophinde ashaye
nesigingci noMo-T oshaya imfiliji, lizobe liqhulula amanoni alo afana
neThese Streets, Heavenly Sent, La Vida nezinye.
Umgqugquzeli walo mcimbi, uSibo
Mhlungu, uthe ngaphandle kwaleli qembu eliqokelwe emaqoqweni amaSouth
African Music Awards okubalwa kuwo iBest Dance Album, Best Duo or Group,
album Of The Year neMTN Records of the Year lizobe liphelezelwa ngoDJ.
Uthe amathikithi ayatholakala eComputicket, Shoprite naseCheckers ngo-R100 kuthi awe-VIP abiza u-R150.
Iphephandaba Isolezwe liphisana ngamathikithi ahamba ngamabili kubafundi abahlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umehlokaboni kozokhomba ababulele intatheli
2013-02-18 07:39
Nairobi - Uhulumeni waseSomalia usekhiphe umehlokaboni ka-$50 000 kongaba nolwazi olungaholela ekuboshweni kwaloyo obulale intatheli.
UMohamed Ibrahim, ongomunye wezintatheli ezinegalelo elibonakalayo ezweni, ukuncomile lokhu kusukuma kukahulumeni, okumenyezelwe nguNdunakulu u-Abdi Farah Shirdon.
Okungenani bangu-18 abasebenzi bezezindaba ababulawa ezweni ngonyaka owedlule, okuyisibalo esabe sisikhulu kakhulu, silandela leso sokubulawa kwezintatheli ezweni elibhekene nempi iSyria.
"Akwamukelekile ukubulawa ngisho kweyodwa intatheli," kusho umyalezo kaShirdon, ngesikhathi abhala kuTwitter, eqinisekisa nangomehlokaboni.
"Umthetho ufuna bajeze ababulale intatheli," eqhuba.
Izintatheli zaseSomalia zibulawa ezehlakalweni ekuthiwa zisuke ziqhutshwa ngamaqembu adlelana ne-Al Qaeda.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inhlansi yethemba kolwamatekisiComment on this story
MLUNGISI GUMEDE
KUNETHEMBA lokuthi uzothela izithelo umhlangano wanamuhla kaNgqongqoshe wezokuThutha nokuPhepha KwaZulu-Natal uMnuz Willies Mchunu nosomatekisi baKwaDukuza ngodaba lokumiswa kokusebenza kwamateksi kule ndawo.
Okhulumela lo Mnyango, uMnuz Kwanele Ncalane, uthe uma zonke izinhlaka ezithintekayo zizobambisana lolu daba lokumiswa kokusebenza kwezimoto luzoxazululeka.
“Sinethemba elikhulu ukuthi umhlangano wethu uzoba yimpumelelo nabagibeli bakwazi ukuthola izinto zokuhamba,” usho kanje.
Osomatekisi baseStanger bathathe isinqumo sokuthi bakumise ukusebenza kwamatekisi ngoba bekhala ngokuthi abanazo izimvume zokusebenza.
Izimvume zokusebenza zikasoseshini waseStanger nowaKwaMaphumulo zamiswa uMnyango ngemuva kokuthi lezi zinhlangano zatholana phezulu zibanga imizila kwashona inqwaba yabantu.
Le mpi iqale ngo-2002 yaze yaphela ngo-2005.
Kusukela ngo-2006, labo soseshini bebesebenza ngaphandle kwezimvume njengoba inhlangano yaseStanger ngeledlule inqume ukuzimisa izimoto zayo.
Ozakwabo baKwaMaphumulo bona bayaqhubeka nokusebenza yize izimbangi zabo zimile.
USihlalo kasoseshini waseStanger uMnuz Sanele Zondi usole uMnyango ngokuhudula izinyawo ekulungiseni lesi simo.
“Kufanele ngabe le nkinga kade yalungiswa kodwa ngoba uMnyango wethu awuzikhathalele izimpilo zabantu,” usho kanje.
Abantu bakule ndawo bathe sebewadubile amatekisi noma esengabuya angeke besawasebenzisa ngoba sebehlukumezeke kakhulu engekho.
Bathe bancama ukusebenzisa amabhasi nezinye izinhlobo zezithuthi kunokuthi babuyele ematekisini.
USihlalo wezinhlangano zamatekisi kwisifunda iLembe uMnuz Bongani Shamase naye uhambe emazwini kaNcalane wathi unethemba lokuthi umhlangano wanamhlanje uzophuma nesisombululo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Esinye isithombe ngoZuma kolukaTamboComment on this story
INTATHELI YESOLEZWE
KUZOVELA olunye uhlangothi ngempilo kaMengameli uJacob Zuma ohlelweni lwezingxoxo olusanda kubuya, iPeople Of The South.
Esiqeshini sesibili salolu hlelo lukaDali Tambo, kuzobe kukhulunywa noZuma ozobe exoxa ngempilo yakhe kusuka eseyinsizwa kuze kube ungena kwesobumengameli.
Kulesi siqephu kuzovezwa uDali evakashele uZuma ekomkhulu eMahlamba Ndlopfu, nokuyilapho ezobe ekhumbula khona izinsuku zamzukwana eseyingqwele emdlalweni wokulwa ngenduku nokwalusa izinkomo, okwamphoqa ukuthi angayi esikoleni njengezinye izingane.
UZuma uzophinde axoxe ngesikhathi asidonsa ejele eRobben Island, iqhaza alibamba ekulweni nobandlululo nangokuya kwakhe ekudingisweni.
Kulo lolu hlelo uDali uphinde ahambele eNkandla okuyindawo lapho uZuma ebeka khona eceleni isigqoko sokuba ngumengameli kepha agqamise ukuba ngubaba nokuba yilungu lomndeni wakwaZuma.
Kuzovezwa uZuma enesidlo sasemini nezingane zakhe nazo eziveza esazo isithombe ngoZuma.
Zona zixoxa ngokukhula kwazo zinoyise odume emhlabeni jikelele, zixoxa nangokuthi noma edinwe kanjani kepha akaze aziphakamisele isandla.
Ziphinde zincokole nangokuthi zamfundisa kanjani uyise ukuthi akwazi ukuphimisela ukuthi “ngiyakuthanda.”
Konke lokhu nokunye kuzovela esiqeshini sePeople Of The South, edlala ngeSonto, ngo-8.30 ebusuku, ku-SABC 3.
Ezinye izivakashi ezizoba kwezinye iziqephu zalolu hlelo nguMvikeli woMphakathi u-Adv Thuli Madonsela, owayengumqeqeshi wamaBhokobhoko uPeter de Villiers, umlingisi weSidingo uRobert Whitehead odlala indawo kaBarker noBaleka Mbete onguSihlalo we-ANC kuzwelonke.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kugxekwe isigwebo samaphoyisa eKenya
2012-12-20 14:32
Nairobi - Inhlangano elwela amalungelo abantu igxeke isigwebo sentambo esinikezwe amaphoyisa ayisithupha aseKenya alahlwa yicala lokubulala osomatekisi yacela uhulumeni ukuba asintshe le mithetho yezwe ehambisana nalesi sigwebo.
UJustus Nyang'aya, nohola i-Amnesty International eKenya, uthe kungenzeka ukuthi la maphoyisa angabulawa njengoba lesi sigwebo singakaze sisetshenziswe kusukela ngo-1987.
"Asiseseki isigwebo sentambo, ngakho sincenga uhulumeni waseKenya ukuba usiyeke," esho.
UJaji Fred Ochieng uthe amaphoyisa asebenzisa
isihluku esingamukelekile ngesikhathi edubula abashayeli ngezinhlamvu
ezingu-61 eNairobi.
Amaphoyisa athi labo somatekisi babeyingxenye yesigejana sezigebengu esaziwa ngeMungiki.
Abazibonela kwenzeka lokhu bathi usomatekisi ngesikhathi bebulawa babengahlomile kanti futhi abazamanga ukulwisana namaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Ukwakhiwa kwesigodlo sikamongameli ko Zvimba, ekhaya likaMugabe ledale lephalamende, kunye lamahotela aphezulu sekudale inkulumo uzulu ethanda buza ukuthi kanti vele uhulumende uyithole ngaphi imali yokwakha idolobho leli.
Okwengezelele inkulumo yikuthi abanye abakuhulumende kabazi lutho ngokwakhiwa kwedolobho leli eliphiwe igama lokuthi Zvimba Paradise City.
Ugatsha lokubuswa kwezabelo lwethule umfanekiso owevidiyo otshengisa ukuthi lelidolobho elizabe lilomgwaqo owenelisa ukusetshenziswa zimota ezintathu sikhathi sinye.
Imizamo yokukhuluma lomphathintambo wezokubuswa kwezabelo, umnu. Ignatius chombo yehlule.
Kodwa umphathintambo wezakhiwo zikahulumende, uMnu. Joel Gabhuza utshele iStudio 7 ukuthi abazi lutho ngokwakhiwa kwedolobho leli.
Ingxoxo loMnu. Joel Gabhuza
Nyakenye icele leMDC elikhokhelwa nguMnu. Welshman Ncube lafaka isicelo sokuthi idale lephalamende lakhiwe koBulawayo kodwa uhulumende wala esithi kalamali. Sixoxe lesikhulumi salelibandla, uMnu. Nhlanhla Dube ukuze sizwe imbono yakhe ngaloludaba.
Ingxoxo loMnu. Joel Gabhuza


text:
Sitholwe sintanta emanzini isidumbu sikaMdletsheComment on this story
SIMPHIWE NGUBANE
SIGCINE sitholakele izolo isidumbu sikaSihlalo wenhlangano yomakadebona boMkhonto weSizwe esifundeni iJerome Langa Region, eThekwini, uMnuz Nduduzo “Stix” Mdletshe.
UMdletshe (40) uminze ngeSonto eledlule ngesikhathi ebhukuda edanyini iNanda nozakwabo bakule nhlangano ngemuva komhlangano ababenawo khona kuleya ndawo.
Kuthiwa babentweza ngesikebhe esisha ceke beyisithupha phakathi kuso nokwathi abathathu kubo kuhlanganisa naye uMdletshe bakhumula amajakhethi avikela ukuthi umuntu angaminzi bangena emanzini babhukuda.
Ababebhukuda noMdletshe bathi wahlangabezana nobunzima ngesikhathi esehluleka ukubhukuda emanzini abuyele esikebheni nokwala ngisho sebemphonsela ijakhethi kwanhlanga zimuka nomoya waminza.
Bese kuphele isonto lonke amaphoyisa ethungatha isidumbu sikaMdletshe singatholakali.
Okhulumela amaphoyisa KwaZulu-Natal uColonel Vincent Mdunge, uthe umufi utholakele izolo ntambama khona emanzini.
Uthe isidumbu sitholwe yithimba lamaphoyisa lezokutakula nabehambisana nezinja ezihogelayo abamthungathe bamthola khona edanyini.
“Ubethungathwa yithimba lamaphoyisa angu-35 eliholwa nguCaptain Troy Allison abesuka ezindaweni ezehlukene okubalwa kuzo uMgungundlovu, iTheku, Richards Bay nasePort Shepstone. Isidumbu sikamufi sizothathwa siyohlolwa ngudokotela ukuze kutholakale imbangela yokufa kwakhe,” kusho uMdunge.
Phambilini uMdunge wathi amaphoyisa avule icala lomuntu ominzile esho nokuthi uma uphenyo luveza ukuthi kukhona unyawo lwemfene ngokushona kwakhe, kuyobe sekuvulwa icala lokubulala.
UNobhala wale nhlangano esifundeni iJerome Langa Region, uMnuz Thuthukani Ngozo, obezwakala esakhungathekile ngalesi sigameko, uthe balahlekelwe kakhulu enhlanganweni yabo ngokushona kukaMdletshe.
Uthe isidumbu sakhe sitholwe ngamaphoyisa sintanta emanzini ngasosebeni lwedamu.
Phambilini wachaza uMdeltshe ethi “ubengumondli wezintandane engathandi ukubona omunye umuntu edonsa kanzima eswele. Akukho muntu oyophinde afane naye enhlanganweni yethu,” kusho uNgozo.
Kusukela ngoLwesine kwaze kwaba izolo amalungu oMkhonto weSizwe abefika edanyini acula amaculo omzabalazo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UCreecy uyabazonda abamnyama: Sadtu
2011-03-11 13:02
Johannesburg - Inyunyana yothisha i-SA Democratic Teacher's Union (Sadtu) ngoLwesihlanu iphakamise ukuthi ehle esikhundleni uNgqongqoshe wezeMfundo eGauteng, uBarbara Creecy ngoba uyabazonda abantu abamnyama.
"Impendulo ehsya khona ukuthi uCeecy ashenxe esikhundleni. Akahambe nje," kusho uSihlalo wale nyunyana eGauteng, uMoss Senye etshela izindaba ze-Sapa.
Ubize uCreecy njengomuntu ohlukumeza amandla ngoba uzikhathaza ngezikole zabamhlophe kuphela.
"Uyabazonda nje abantu abamnyama. Unikezela ngomakhalekhukhwini kulabo thisha abafundisa ezikoleni zabantu abamhlophe manje usebiyela izikole zabo," kusho uSenye.
Ubuze ukuthi le mali ayisebenzisayo iphuma kuphi, wamsola nangokuthi ushaya indiva izikole zabantu abamnyama ezingenazo izincwadi zesikole nezinsiza ezifanele.
Uyaphika ke ukuthi ubize uCreecy ngosathane.
- SAPA


text:
Uphume ngebheyili umfundi ngelokubulala
2012-11-29 14:05
Johannesburg - Umfundi wase-East Rand owenza u-Grade 11 osolwa ngokudubula abulale omunye umfundi ngoba emhlupha, uthole ibheyili ka-R1000 eNkantolo yeMantshi eBoksburg ngoLwesine.
UTsundzukani Mthombi, 18, kusolwa ukuthi wadubula wabulala omunye umfundi owayenza u-Grade 10 uNkululeko Ndlovu, 18, ekilasini esikoleni ePhineas Xulu Secondary School.
Umama kaNdlovu kanye no-anti wakhe bakhihle esikaNandi ngesikhathi inkantolo ilalele ukuthi uMthombi wasithatha kanjani isibhamu sikamama wakhe.
UWarrant Officer Isaac Mashishi, ongumseshi, utshele inkantolo ukuthi uMthombi wantshontsha isikhiye se-safe esikhwameni, wayivula, wathatha isibhamu, wabe esesibuyisela khona esikhwameni esikhiye. Umama wakhe uyiphoyisa likamasipala.
"Wathatha isibhamu sikamama wakhe. Lokho kusho ukuthi wabe ekuhlelile ukubulala," kusho uMashishi.
Uthe uMthombi kusolakala ukuthi wahlaselwa yiqeqebana labafana elinde ibhasi ngosuku olwandulela olwesehlakalo sokudubula.
"Bamhlasela emile elinde ibhasi, ngemuva kwalokho bamjaha ngesikhathi esebaleka."
Esitatimendeni, kwathiwa labo bafana ababemhlaselile ngosuku lwangayizolo baphinda ngakusasa bayomhlasela esekilasini.
UMthombi wadubula wageja okokuqala, okwesibili washaya enyameni wafa uNdlovu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 5 emigwaqeni e-E Cape
2013-01-10 09:02
East London - Abantu abahlanu bashonile ezehlakalweni zezingozi zomgwaqo ezenzeke emgwaqeni ongu-N2, e-Eastern Cape, kusho izindaba zakwaSABC.
Okhulumela abakwa-Arrive Alive, uTsepo Machaea uthi abantu abane beshone engozini eyenzeke phakathi koMthatha neDutywa, ngesikhathi iloli lishayisana neveni.
Kwesinye isehlakalo kushone umuntu oyedwa ngesikhathi kwehla ingozi phakathi kweMount Frere neMount Ayliff, abanye abantu abane balimele, abathathu kubo balimala kambi.
Abalimele bangeniswe esibhedlela iMount Ayliff Hospital.
– Landela Izindaba News24 kuTwitter
(@IzindabaNews24).


text:
Kuboshwe iphoyisa mbumbulu eN West
2013-01-01 12:01
Johannesburg - Lishone emini kumgulukudu obugqoke umfaniswano wamaphoyisa uwushaye waphelela, ngesikhathi ubanjwa ngamphoyisa angampela.
Amaphoyisa aseNorth West athi lona weba isibhamu sephoyisa nomfaniswano.
Okhulumela amaphoyisa uCaptain Aafie Botma uthi ngasekupheleni konyaka, iphoyisa laphucwa umfaniswano nesibhamu somsebenzi, lisemzini walo e-Ikageng.
Amalungu omphakathi abikela amaphoyisa ngalesi sigilamkhuba esizenza iphoyisa, sibe sesiboshwa ngoMsombuluko.
"Ubanjwe nemifaniswano yamaphoyisa emibili, nesibhamu," kusho uBotma.
Umsolwa uzovela ngaphambi kwenkantolo ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuvundululwe izikhali eGauteng
2011-01-11 10:10
Johannesburg - Kuvundululwe indawo lapho kufihlwe khona izikhali, izinto zokwakha iziqhumane kanye nokunye eKatlehong, eGauteng.
"Izicucu zokwakha iziqhumane, iziqhumane, ama-AK-47s kanye nezinye izinhlobo zezikhali zitholakale kuMukhari Street ieKhumalo Valley," kusho uLieutenant Colonel Lungelo Dlamini.
"Abezindaba basazolandiswa ngalokhu endaweni yesigameko."
uDlamini akakwazanga ke ukunikeza aminye imininingwane, okubalwa nokuboshwa osekwenziwe.
"Leyo mininingwane izovezwa kungekudala."
- SAPA


text:
Ihhotela libanjwe inkunzi eBloem
2012-11-30 16:50
Johannesburg - Isigejana ebesihlome ngezibhamu sibambe inkunzi ihhotela iThe Lengau, eBloemfontein, sakhala semuka nesamba semali engadalulwanga, kusho amaphoyisa aseFree State.
Okhulumela amaphoyisa uCaptain Chaka Marope uthe abaphangi abahlanu ebebezifihle ubuso bangene emnyango wangemuva ehhotela.
"Abathathu bebephethe izibhamu ababili behlome ngemibese, bahlule ngamandla onogada base befuna imali kubasebenzi,” kuchaza uMarope.
"Kukholakala ukuthi izigilamkhuba ziyalele onogada ukuthi bagude ngamadolo ngesikhathi bona bethatha imali.”
Akubanga khona muntu olimalayo kulesi sehlakalo, amaphoyisa asaphenya.
Sekunxuswe osomabhizinisi ukuthi bahlale beqaphe izigilamhuba njengoba kuyisikhathi samaholidi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngeke siyithathe kancane iStars - Pirates
2013-02-19 14:04
Johannesburg - I-Orlando Pirates ithi ngeke ilenze iphutha lokuthatha kancane iPlatinum Stars, nengazwile kulezi zinsuku, njengoba ifuna ukuvikela isicoco sePremiership.
Umqeqeshi wamaBhakabhaka uRoger de Sa ukusho lokhu ngaphambi komdlalo wala maqembu ozoba se-Orlando Stadium ngoLwesithathu.
“Sesidlale imidlalo yeligi engu-11 ngaphandle kokuhlulwa kanti neqembu lingoshampeni besikhathi ngakho kumele sizethembe," kusho uDe Sa.
“Kodwa kumele siqaphele futhi silihloniphe leli qembu elizakhele ugazi kwabaningi ngokudlala kahle kule sizini."
La maqembu ahleli kunombolo 2 no-3 ngemuva kweKaizer Chiefs ohlwini lweligi.
“Umuzwa muhle kakhulu kubadlali kusukela ngosuku lokuqala ngafika lana," kuphetha uDe Sa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inkohlakalo ngethenda yomnyango wezokuThuthaComment on this story
INKAMPANI ebijutshwe ukwenza uphenyo ngenkohlakalo kuhulumeni, iCorruption Watch, ithole ukuthi kube nenkohlakalo ekukhishweni kwethenda ka-R13 million ekhishwe wuMnyango wezokuThutha.
ICivil Society Organisation izolo ikhiphe isitatimende esithi, uMnyango wezokuThutha wakhipha ithenda wayinika inkampani engafanele ngenxa yokuthi ayilethanga zonke izidingo ezazifuneka. Ithi le nkampani yakhokhelwa kakhulu kunokufanelekile yanikwa u-R10 million ngaphezulu.
Isitatimende siqhuba sithi, i-Global Interface Consultancy yathola ithenda yokusingatha ingqungquthela yenza nomsebenzi wokuxhumanisa. Kwakunengqungquthela yoMnyango wezokuThutha, i-International Investor Conference ngoJuni wangonyaka odlule.
Kwizethulo zayo le nkampani yathi ifuna u-R13.5 million. Inkampani eyehlulwa, i-Indigo Design and Event Marketing yona yayifune u-R3.837 million.
I-Indigo Design and Event Marketing, yafaka isikhalo eMnyangweni wezokuThutha, yabika nakuMvikeli woMphakathi nakwi-Corruption Watch.
“Uphenyo lwethu ekukhishweni kwale thenda sathola ukuthi akuhanjiswanga ngendlela, kube nenkohlakalo,” kusho isitatimende sabe-Corruption Watch.
AbeCorruption Watch bahambise umbiko wophenyo lwabo bawuyisa ehhovisi loMvikeli woMphakathi ukuze ucutshungulwe.
“Sizolulandela lolu daba njengoba sesilwedlulisele ehhovisi loMvikeli woMphakathi. Sizozama ukusiza lapho singasiza khona ngokunika obunye ubufakazi obudingekayo, sisebenzise nolwazi lobufakazi esibuthole emalungwini omphakathi,” kusho uMnuz David Lewis oyi-Executive Director kwaCorruption Watch.
UMnyango awutholakalanga ukuba uphawule. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe ababanjwe nensangu
2013-01-07 11:02
Johannesburg - Ziwakhelele amadoda amabili aseKimberley abanjwe ngamaphoyisa nensangu eyisisindo esingu-39kg, kusho amaphoyisa aseNorthern Cape.
Ngokusho kokhulumela amaphoyisa uLieutenant
Donald Mdhluli uthi amaphoyisa alunywe indlebe ngabasolwa abaneminyaka engu-24 no-52 ubudala, abakade bethwele insangu beyiyisa eFree
State.
Abasolwa baboshwe bese-Indian Centre, eKimberley, insangu ababanjwe nayo ingaba yinani lika-R40 000.
Kulindeleke abasolwa bavele ngaphambi kweNkantoo yeMantshi yaseKimberley, maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
'UNtuka ubulawe umngani wakhe'
2012-01-23 09:26
Kroonstad - Owangumdlali wasemuva weBafana Bafana, iKaizer Chiefs neSupersport United, uJeffrey Ntuka, 27, ugwazwe washona ngesikhathi kusuka ingxabano edakiwe ngoMgqibelo, kubika iSunday World.
Lesisigameko senzeke ngezithuba zawo-03:00 ekuseni ngakubo kwentombi yakhe, uMorwesi Temeki.
Umngani kaNtuka, uTeboho Mthimkhulu uthi ukhulumile noNtuka ngesikhathi besaseStrikes Tavern kodwa wamtshela ukuthi usahleli noTshepo wasePitoli.
UMthimkhulu uthi: "Ngesikhathi ngihlangana noJeffrey, ungazise kuTshepo nakwabanye abantu abebenaye emotweni."
USana Moeketsi ozibonele utshela abeSunday World ukuthi "kuqhamuke abalisa abangu-7 abane kubona kuthe sebezodlula imoto kaTshepo, uJeffrey wacela ukulayithiswa ugwayi koyedwa wabo okungu Mix Leshodi.
"Bamnikile umentshini kwathi abanye abalisa kubona baya emotweni.
Ingxabano
"UTshepo ube esecasuka wabatshela ukuba abasuke emotweni yakhe uma kungenjalo uzobabula.
"Bahambile kodwa ngemuva kwesikhashana babuya futhi, uJeffrey ube esephuma emotweni wabatshela ukuthi ufuna ukuba yedwa nabangani bakhe."
Ozibonele uthi uNtuka utshele uMix,okuthiwa wayengumngani wakhe omdala, ukuba bahambe, kube sekusuka ingxabano phakathi kukaMix nNtuka.
"UNtuka washaya uMix ngempama ngemuva kwalokho uMix nabangani bakhe bahamba kodwa ngokuhamba kwesikhathi babuya sebezolwa.
"Oyedwa kulabalisa ukhiphe ummbese. Ngazama ukumdonsa uNtuka kodwa ubesevele esegwaziwe."
Intombi kantuka ithi kumanje ikhulelwe ingane yalesisihlabani.
Unkosikazi kaNtuka, uPhumzile uthi umyeni wakhe uphume endlini ngoLwesine ehamba nomngani wakhe.
Ubhuti kaNtuka, uThabo uthi: "Uyena okhombe isidumbu. Amaphoyisa ayaphenya."
Okhulumela amaphoyisa aseMaokeng, uLanga Maselela uthi kuvulwe icala lokubulala.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Oshayasibhamu babulale 9 ePakistan
2012-09-13 13:31
Quetta - Kushone abantu abayisishiyagalolunye ngesikhathi ashayasibhamu abebehamba ngesithuthuthu benethisa ngenhlamvu esifundazweni esisePakistan, iBaluchistan, kusho izikhulu ngoLwesine.
Iqulu lamadoda amane noma amahlanu agasele endaweni lapho kwakhiwa khona umgwaqo edolobheni iDasht, avulela ngenhlamvu, kusho isikhulu u-Irfan Shah etshela abe-AFP.
"Labo shayasibhamu babe sebeyabaleka," esho.
Owamaphoyisa uMohammad Ismail ukuqinisekisile lokhu.
- Landela
IzindabaNews24 kuTwitter
- Sapa - AFP


text:
Kushone 35 kuhlaselwa e-Iraq
2013-02-08 16:10
Baghdad -Amadelakufa abehamba ngezimoto aziqhumise ngamabhomu ashona kanye bananye abangu-35, ezehlakalweni ezenzeke ezindaweni zabenkolo yamaSulumane, e-Iraq, kusho amaphoyisa.
Esehlakalweni sokuqala umuntu obehamba ngemoto uziqhumise ngebhomu kwashona abantu abangu-19 kwalimala abanye abangu- 42, kwathi kwesesibili kwashona abantu abangu-13 kwalimala abangu-53.
Lezi zehlekalo kuthiwa ziqhutshwa ngabeqembu lamaSulumane iSunni, elihlela ukuchitha umbuso kaNdunankulu uNuri al-Maliki.
Ngasekuqaleni kwenyanga iqembu elidlelana ne Al-Qaeda, latshela abeSunni ukuthi akubuyiswe "uzinzo nesithunzi sezwe".
Umholi weShiite uMoqtada al-Sadr ukhulume wathi angeke basatshiswe yi Al-Qaeda.
"Angeke siyiyeke imibhikisho eqhubeka e-Anbar nakwezinye izindawo ezibuswa ngamaphekula," kusho u-al-Sadr.
– Landela Izindaba News24 kuTwitter
(@IzindabaNews24).


text:
UChavez ubeke uMaduro
2012-12-27 10:08
Caracas - UHugo Chavez usenikeze iphini likamengameli waseVenezuela eminye imisebenzi yokuphatha, uvumela ukuba enze izinqumo mayelana nesabelomali, izikweletu zikahulumeni kanye nezokuphathwa kombuso.
UChavez wadlulisa izintambo zokuphatha kuNicolas Maduro ngomhlaka 8 kuDisemba, ngaphambi kwezinsuku ezintathu lo mholi aya kohlizwa eCuba kulandela ukuphathwa yisifo somdlavuza.
UChavez ulibhekise eCuba kulandela imiphumela yokuhlolwa kwakhe ekhombise ukubuya kwesifo somdlavuza endaweni lapho wasuswa khona ngaphambilini.
Kusukela ahlinzwa ngoDisemba 11, namanje usaseCuba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ugubha olukuzalwa uPope Benedict XVI
2012-04-16 10:28
Vatican City - Uzohlanganisa iminyaka engu-85 azalwa uPope Benedict XVI. Akuzukuba khona migubho njengoba uPapa ezimisele ukubungaza lolu suku eyedwa nabomndeni wakhe kuphela.
"Angeke ibe khona imigubho eVatican. UPope ucele ukuba yedwa nabomndeni kuphela,"
kusho umkhulumeli wakhe uMonsignor Georg Gaenswein.
UGaenswein, ukhulume nebezindaba e-Italy wathi uMsombuluko okuwusuku lokuzalwa kukaPope uzokuba wusuku olwejwayelekile. UBenedict uchithe amasonto ambalwa eseMexico naseCuba egubha imigubho emgcwele.
UBenedict wathatha isikhundla sakhe ngonyaka ka 2005. Wazalwa enguJoseph Ratzinger, mhlaka 16 Ephreli 1927.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
WASHINGTON DC— Uhulumende weleSouth Africa uthi emizameni yakhe yokulungisisa udaba lomhlabathi, kasoze ahluthunele abalimi abamhlophe amapulazi abo njengalokhu okwenziwa nguhulumende weZanu PF.
Lokhu kuvezwe ngumphathintambo obona ngezomhlabathi kulelolizwe uMnu Gugile Nkwiti lomsekeli wakhe uMnu Solomon Lechesa Tsenoli emhlanganweni abawenze lentathelizindaba ngoLwesibili.
Amapulazi amanengi eSouth Africa asezandleni zabalimi abamhlophe njalo uzulu ukhala ngokuthi uhulumende kumele athathe amanyathelo aqotho lulungisiswe loludaba.
Lanxa uhulumende ekhuthaza abalimi laba ukuthi bamthengisele amanye amapulazi ukuze ehlalise abantu abamnyama, akwenzakali kalula lokhu.
Inengi lithi ngaphandle kokuthi uhulumende weSouth Africa athathele abalimi laba amapulazi njengokwenziwa yiZanu PF, udaba lomhlabathi luzahlala luhlupha.
Ukuhlaziya loludaba uNtungamili Nkomo weStudio 7 uxhume ingcwethi kwezombusazwe uMnu Zenzo Nkomo yena othi uhulumende weANC kumele aphathe udaba lomhlabathi lolu ngobunono obukhulu.


text:
Kushone 8 kuqubuka umlilo ePhilippines
2012-12-25 12:01
Manila - Izikhulu ePhilippines zithi kushone okungenani abantu abayisishiyagalombili ngemuva kokuqubuka komlilo ezindaweni ezimbili ezehlukene ngoKhisimusi.
Kwesinye isigameko kusale abantu abangu-1 200 bedinga ngesikhathi kusha imijondolo.
Umphenyi uRosendo Cabillan uthe umlilo wasezintatha ngoLwesibili ucekele phansi amabhilidi amabili eQuezon City, endaweni yabadla izambane likaPondo eManila.
Kube sekushona abantu abayisikhombisa.
Owezomlilo uNoel Binwag uthe umphakathi waseSan Juan city utitinye indoda yaze yashona, nobuyisola ngokuqala umlilo.
- Landela
IzindabaNews24 kuTwitter
- Sapa - AP


text:
Akazisoli ngokungena emculweni esemdala owe-jazzComment on this story
LUNGI LANGA
AKAZISOLI ngokungena emculweni esemdala yize ebona sengathi ngabe impumelelo yakhe isheshe yamfikela umculi we-jazz.
UNomalanga Hlubi (46) waseMgungundlovu akakuboni kwamonela izinto ukumvimba kwabazali bakhe ukuthi angene emculweni.
Unina owayenguthisha noyise owayenguthishanhloko babefuna aqhubeke nokufunda ame kancane ngokucula. Walalela, waqhubeka nokufunda.
“Abazali bami babefuna ngiqhubeke nokufunda nami angizange ngibaphoxe. Ngenza izifundo zobuthisha,” kusho uNomalanga, onguthisha eNzuzwenhle Primary, eMgungundlovu.
Uthe kwakufanele aye eGoli eyocula futhi ethole ithuba lokuqopha, abazali bakhe bathi akagxile ezifundweni zakhe.
Noma ebone lokhu kumsizile akasiboni isidingo sokuthi ezinye izingane ezifuna ukungena emculweni zingangeni zisakhula.
Yingakho ezama ukusiza labo abanesifiso sokungena emculweni.
“Ingane yami, uSiphokazi, iyakwazi ukucula kepha ithanda kakhulu iMaths ne-Accounting, nokho uma ingathi ifuna ukungena emculweni ngeke ngiyivimbele,” kusho uNomalanga.
Yize eqale ukucula emicimbini esekhulile, useke wacula emicimbini efana noGu Jazz Festival.
Unxuse abazali ukuthi bazeseke izingane zabo ukuze zibe yilokho ezifuna ukuba yikho.
“Ukuqala kwami sengikhulile kungenze ngakwazi ukuhlela ngazazi nokuthi yimuphi umculo engifuna ukuwenza. Kwenze kwalula nokuzikhethela indlela engifuna ukusebenza ngayo,” kusho uNomalanga.
Amanye amanoni aziwa ngawo yilelo elithi Hhayi Webakithi nethi I’d Rather Be Singing. Uthe uyayithokozela indlela abantu abatshengisa ngayo ukumxhasa kulo mculo awenzayo njengoba kungenye yezinto ezimenza afise ukuqhubekela phambili nawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuza kahle ngolukaDewani - NPA
2012-08-09 07:47
Cape Town - Ukuvunywa kwecala nokuphenduka ufakazi woMbuso okwenziwe ngenye yezinkabi ezabulala umshadikazi u-Annie Diwani, kuqinisa kakhulu amathuba okuthi kubuyiswe ungqondongqondo kulokhu kubulala uShrien Dewani, kusho inhlangano yezokushushiswa kwabantu.
"Sithokozile futhi sanelisekile ngesivumelwano se”nkabi”. Sekuhleli obala konke okwenzeka ngesikhathi kwenziwa icala,” kusho okhulumela iNational Prosecuting Authority u-Eric Ntabazalila said.
"Kuyabonakala ukuthi uShrien Dewani waba yingxenye enkulu yetulo...kuvela nokuthi umsolwa uXolile Mngeni nguye owadubula."
NgoLwesithathu uMziwamadoda Qwabe uvume icala, wagwetshwa iminyaka engu-25 ebhadla ejele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuboshwe abokufika e-PE
2012-06-14 15:09
Johannesburg - Owesilisa nowesifazane abadabuka eGhana baboshwe ngamaphoyisa esikhumulweni sezindiza ePort Elizabeth, ngemuva kokutholakala nempahla eyebiwe engadla inani lika-R300 000.
Owesilisa oneminyaka engu-27 ubudala nowesifazane oneminyaka engu-32 ubudala baboshwe ngemuva kokutholakala nempahla eyebiwe," kusho uCaptain Mali Govender.
"Abasebenzi esikhumulweni sezindiza batshele amaphoyisa ukuthi kukhona abakusolayo ngomthwalo walaba," kusho uGovender.
Impahla ebanjiwe ihlanganisa ama-laptops angu- 32, amaselula angu- 11, imishini yokuthwebula nama-DVD Player nokunye.
Abasolwa bazovela ngaphambi kwenkantolo khona ngoLwesine.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
WASHINGTON DC—
Amapholisa athi kufe abantu abangamatshumi amathathu lane, 34 engozini zomgwaqo ensukwini ezintathu ezedluleyo.
Omunye wabafileyo ngobengumqeqetshi weqembu lenguqu eleChicken Inn umuyi uAdam Ndlovu, yena owake wadla ubhedu emdlwalweni lo edlalela iqembu lesizwe elabafowabo uPeter loMadinda ngensuku zabo.
Amapholisa athi sokulezimota ezinengi kakhulu elizweni, okwenza kubelula ukuthi ingozi zenzeke.
Isikhulumeli samapholisa abona ngokuhamba kwezimota uInspector Tigere Chigome utshele iStudio 7 ukuthi baphakathi komkhankaso wokukhuthaza abatshayeli ukuthi batshayele ngonanzelelo.
UNtungamili Nkomo weStudio 7 uxhume ilunga ledale lephalamende uMnu Albert Mhlanga yena okukomidi yeTransport and Infrastructural Development. UMhlanga uthi uhulumende kenzi imizamo eyaneleyo yokulungisa imigwaqo.
Ingxoxo LoMnu Albert Mhlanga


text:
Lihlehlile elokubulawa kwesikhulu sikahulumeni
2013-01-03 15:03
Johannesburg - Lihlehlile eNkantolo yeMantshi eMankweng, icala lokubulala elibhekene nabafana abathathu nendoda eyodwa.
Okhulumela amaphoyisa eLimpopo, uBrigadier Hangwani Mulaudzi uthi icala lihlehlele umhlaka-16 Januwari.
Abasolwa babhekene necala lokubulala u-Ephraim Mashiane, 54, owabe engumqondisi eMnyangweni wezokuThuthukiswa koMnotho, esifundazweni.
UMashiane wanyamalala mhla lulunye kuSeptemba, kwatholakala imoto yakhe isishisiwe eGa-Mothapo, ePolokwane.
Yena isidumbu sakhe satholakala sintanta edamini iSchoonoord Dam, eSekhukhune.
Abasolwa ngumfana oneminyaka engu-16 ubudala, ababili abaneminyaka engu-19 ubudala kube ngoyedwa oneminyaka engu-20 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
BULAWAYO—
Iqembu lenguqu ele Highlanders selilomsekeli kamgcinisihlalo kanye lo mphathi ngcebo abatsha ngemva kokhetho oluqhutshwe ngeNsonto edolobheni lako Bulawayo.
Amalunga eqembu le Highlanders akhethe owayengumgadli waleliqembu u Jerry Sibanda ukuba aqhubekele phambili engumphathi ngcebo weqembu okungumsebenzi awucelwe ukuba awuphathe yinkokheli yeqembu ekutshiyeni kuka Odiel Nkomo nyakenye.
Silokhu sisedabeni lodaba olumayelana lomdlalo wenguqu umncintiswano we Africa Cup of Nations-AFCON, odlalelwa kwele South Africa usufike esigabeni sama Semi-finals. Amazwe amane asele elokhu encintisa ukuphakamisa inkezo yeAFCON, ngathi iNigeria, iMali, iBurkina Faso kanye leGhana.
Imidlalo iyaqhubeka ngolweSithathu lapho iNigeria ezadibana khona leMali kuthi iGhana izadlala le Burkina Faso kuthi amaqembu azanqoba lapho azangqikilana ngeNsonto sekudingwa intshantshu yezwekazi le Africa. Umdlalo wokudinga iqembu elizaqeda likundawo yeSithathu uzakuba khona ngomgqibelo.
Kubika intathelizindaba yeStudio 7 yezemidlalo uJoseph Njanji osipha loludaba ndawonye lezinye ekoBulawayo.
Udaba lukaJoseph Njani lokhetho lwenkokheli yeHighlanders


text:
Uhlonziwe owashona ekhonsathini
2012-11-09 10:01
Cape Town - Imenenja yehhotela laseWaterfront uFlorentina Heaven Popa, uhlonzwe njengomufi owaphangalala ngesikhathi kuwa isikafula ekhonsathini ebibanjelwe enkundlleni yezemidlalo eKapa.
Iphephandaba iCape Times libike lathi uPopa, 32, ongowokudabuka eRomania, wafika eKapa eminyakeni eyisithupha eyedlule, ubesebenza njengemenenja esaqeqeshwa ehhotela i-One&Only, eWaterfront.
UPopa ushone ngemuva kokuthola amanxeba amambi, abanye abantu abangu-20 balimala kule nhlekelele.
Abantu abaningi bebehambele ikhonsathi yebhendi yaseMelika iLinkin Park, ngoLwesithathu ebusuku, kuthiwa umoya onamandla yiwo oholele ekuweni kwesikafula.
IMeya yedolobha uPatricia de Lille, utshele iphephandaba wathi kuzokwenziwa uphenyo olunzulu, ukuzama ukuthola imbangela yokuwa kwesikafula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kusolwa isandla semfene ngokufa kwengane
2012-08-01 10:03
Glacier Nkhwashu, Daily Sun
Johannesburg - Isidumbu sikaBusisiwe Tsotsa , 3, sitholwe sidindilizile ngaphandle eceleni kwendlu yangasese ngoMsombuluko.
Utholwe eshonile egcekeni lapho umama wakhe, 17, okhululwe ehlala khona nesoka lakhe elisha, eJouberton, ngaseKlerksdorp, eNorth West, kubika iDaily Sun.
Abomndeni basola ukuthi ibulewe le ngane.
Umalume kaBusisiwe, uSimon Bonde, uthe: “UBusisiwe ubenento enjengesibazi ekhanda, futhi kunamachaphazelo egazi bude buduze nesidumbu sakhe. Njengomndeni, sisola ukuthi udliswe ushevu noma ushaywe ngento ethile.”
Umalume uSimon uthe intombazanyana yayihlala nobaba wayo oyizalayo ngemuva kokuhlukana kwabazali bayo.
“Kodwa njengazo zonke izingane, ngicabanga ukuthi uBusisiwe wakhumbula umama wakhe okwamenza wagcina esehlala nobaba ongamzali okuyilapho kutholakale khona isidumbu sakhe. Besingekho ekhaya ngesikhathi kwenzeka lokhu.”
Isidumbu sitholwe obedlula ngendlela, kanti ubaba lona obehlala nengane ubelele akazanga ukuthi kwenzakalani egcekeni.
Amaphoyisa aseNorth West athe bezingekho izibazi ezibonakalayo enganeni, basalinde ukuba ihlolwe ukuze kutholwe imbangela yokushona kwayo.
“Siqalise uphenyo,” usho kanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Uzimisele ukuhamba ibanga elide kuCafComment on this story
MINENHLE MKHIZE
Ebika eseGoli
USEZITHWESE ijoka lokuhamba ibanga elide kuCaf Confederations Cup umqeqeshi weSuperSport United, uGavin Hunt, onqobe iNedbank Cup ngokuguqisa iMamelodi Sundowns ng 2-0 emdlalweni obungempelasonto e-Orlando Stadium, eGoli.
UHunt uveze ukuthi uzimisele ukuqeda isikhwakhwalala sokushaya udaka kwamaqembu akuleli emiqhudelwaneni yeCaf.
“Iqembu elisezingeni leSuperSport kumele lidlale e-Afrika. Yilapho okumele sizibone khona ukuthi siyizinkunzi ngoba akukho lula ukudlala khona. Emasizinini ambalwa adlule uma ngikhumbula kahle sishaywe yiqembu laseMorroco kuma-quarterfinal. Leli qembu yilo eligcine libe ngompetha. Kulokhu kumele senze kangcono,” kusho uHunt.
ISuperSport ixebule iSundowns ngamagoli kaThabo September noKermit Erasmus.
INingizimu Afrika izomelwa yizikhondlakhondla zamaqembu emdlalweni yeCaf kwazise kuChampions League kuzobe kubhekwe ngabomvu i-Orlando Pirates engompetha be-Absa Premiership.
Ephawula uHunt ugcizelele ukuthi usazoqhubeka nokuqeqesha iSuperSport aseyinqobele izicoco ezintathu zeligi njengoba esethathe eseNedbank Cup.
“Angiyi ndawo, ngesizini ezayo yimina engizokube ngihlezi ebhentshini leSuperSport. NgoMsombuluko (namuhla) ngizohlala nabaphathi ukuze sihlelele isizini ezayo.”
ISuperSpot izolahlekelwa ngabadlali bayo abamqoka ngesizini ezayo – uMorgan Gould kubikwa ukuthi ufunwa yiKaizer Chiefs kanti uTebogo Langerman uyakuSundowns. “selokhu ngafika la kuSuperSport eminyakeni emihlanu mhlawumbe sengilahlekelwe ngabadlali abangu-60 kodwa sihlezi sinamasu okuvala izikhala zabo. Yinto eyenzekayo ebholeni, abadlali bayafika bahambe. Nalokhu kuzokuba yinto efanayo njengoba sizolahlekelwa nguMorgan noLangerman,” kusho uHunt.
ISuperSpot yayigcine ngo-2005 ukunqoba isicoco somkhumulajezi ithatha i-Absa Cup esibizwa ngeNedbank Cup.
“Ngijabule kakhulu. Abadlali bazinikela ngokuphindiwe futhi ngiyethemba ukuthi sizobuya ngezinkani ngesizini ezayo emidlalweni yeligi. Kube kuhle ukuthi sivale isizini ngegiya eliphezulu,” kusho uHunt.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bathe abamudle bamfele uJack Parow
2012-05-02 10:03
Cape Town - Usaziwayo ocula ngesiBhunu uJack Parow kudingeke ukuthi akhishwe esiteji ekade ecula kuso endaweni yaseNewcastle, KwaZulu-Natal ngesikhathi abantu ekade behambele ikhonsathi bethi abamudle bamfele ngenxa yokunengwa yizinhlamvu zomculo wakhe, kubika iphephandaba iCape Times.
Iqeqebana lisabise uParow, ogama lakhe langempela nguZander Tyler, ngoLwesihlanu ebusuku.
Iqeqebana leli lithe licasulwa inhlamba ayicula udede.
Indoda ethize izame ukugibela esiteji isho ukumgxavuna kwasiza amaphoyisa.
Abanye ekade bekhona babhale kuFacebook bathi uParow uyisikhonzi sikaSathane futhi uyihlazo elilulaza ulwimi lwesiBhunu.
Umculi utshele iphephandaba le ndawo wathi akumkhathazi ukugxekwa kwakhe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Bayanda abashona eSasolburg
2013-01-24 12:03
Sasolburg - Amaphoyisa aseFree State athi sesinyuke safinyelela kwabane isibalo sabantu abashone njengoba kuqhubeka umbhikisho wezakhamuzi zaseSasolburg.
Isikhulu samaphoyisa uLieutenant-Colonel Motantsi Makhele uqinisekise lesi sibalo, wathi bane abantu asebeshonile, bonke laba bashonele ezibhedlela.
Ngasekuqaleni kwesonto, amaphoyisa abika ukuthi babili abantu abashona, ethi oyedwa ushonele esiteshini samaphoyisa eZamdela.
Amaphoyisa athi umshayeli wemoto wadubula wabulala umuntu owayebhikisha, kwathi omunye umuntu wadutshulwa ngumnikazi wesitolo.
Abanye ababili kuthiwa badutshulwa ngesikhathi itholene phezulu phakathi kwababhikishi namaphoyisa.
Abe-Independent Police Investigative Directorate (IPID), bazophenya ngalezi zehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
AbaseGoli abaqhumisa ama-ATM sebengenise eKapa
2012-11-29 12:02
Johannesburg - Izigilamkhuba zaseGoli eziqhumisa imishini yokukhipha imali, ezihlanganisa abantu base-Eastern Cape abaqeqeshwe ngokwasembuthweni, sezingenise eKapa.
Laba basebenzisa iziqhumane, amaphoyisa asecele abantu ukuthi baqaphele uma bekhipha imali njengoba ziya zanda lezi zehlakalo eKapa.
Umbiko wephephandaba iCape Argus uthi kuqhunyiswe i-ATM esuphamakethe eseLondon Way, e-Eerste River, ngoLwesithathu.
Izigilamkhuba kuthiwa zikwaze ukubaleka nesamba semali engadalulwanga, imithombo yephephandaba ithi amaphoyisa athungatha isigejana esiqhamuka eGoli, esihlanganisa abathile base-Eastern Cape.
Laba kuthiwa sebebalekele eKapa njengoba ezokuphepha ziqine kakhulu eGauteng.
Okhulumela amaphoyisa uCaptain FC van Wyk uthe laba abaqhumise umshini e-Eerste River, babaleke ngemoto eyiMazda, emhlophe.
“Amaphoyisa aphambane nemoto eyiMazda, ebigijima kakhulu, ibinezinombolo ezingaziwa, amaphoyisa azame ukuyijaha nokho ahluleka," kusho uVan Wyk.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
I-SAHRC ikhala ngokuhlukunyezwa kwabantu abadala
2013-01-08 15:02
Johannesburg - AbakwaSA Human Rights Commission (SAHRC), sebekhulume bagxeka kambi izehlakalo zokuhlukunyezwa kwabantu abadala.
Uhulumeni kumele aqinisekise ukuthi uthatha izinyathelo ezinqala, aqinisekise ukuphepha kwabantu asebekhulile, kusho okhulumela abakwaSAHRC, u-Isaac Mangena, ngoLwesibili.
"Abantu asebekhulile baseNingiimu Afrika, kumele bavikelwe wumthetho. Kumele bakuthokozele ukuba yizaguga zakuleli, baphinde baphile bevikelwe yimithetho engaphansi kwesigaba i-Older Persons Act, kuMthethosisekelo," echaza.
"Kuncane okuyizinkomba zokuthi abantu abadala bavikelekile futhi bathokozile. Ukuhlukunyezwa kwabo kukhomba ubuthakathaka ababhekene nabo, phezu kokuthi kunomthetho ekumele ubavikele.”
Abakwa-SAHRC bathi isehlakalo sakamuva sokuhlukunyezwa kwabantu abadala, yileso sokuhlukunyezwa kukagogo wasePinetown, oneminyaka engu-84 ubudala.
Kuthiwa ugogo ushaywe wanaba, eshaywa yintsha ekade izombamba inkunzi emzini wakhe ngoKhisimusi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).